text:
Kòrsou
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Kòrsou (òf Curaçao) ta un isla i un pais den Reino Hulandes den parti zùit di Karibe for di e kosta di Venezuela. E isla ta esun mas grandi i mas populá di e tres islanan ABC (ta para pa Aruba, Boneiru). Kòrsou su kapital ta Willemstad. Kòrsou a haña su Status Aparte huntu ku Sint Maarten, riba 10 di oktober 2010. E sobrá di e islanan, ku ta Boneiru, Saba i St Eustatius ta munisipio di Hulanda, asina yamá islanan-BES.
Kòrsou tin un area di 444 km2 (171 mia²). Den e senso di Antias Hulandes di 2001, e populashon tabata 130.627 habitante, lokual ta nifiká un densidat di populashon di 294 habitante pa kilometer kuadrá. Den 2017 e populashon tabata aproksimadamente 160.337 habitante.
Kontenido
Geografía[editá | editá fuente]
Kòrsou ta konosí pa su ref di koral ku ta hasi'é un lugá ekselente pa 'sambuyá'. E lamannan na parti zùit tin hopi lugá popular pa sambuyá. Un karakterístika eksepshonal di Kòrsou ta ku e fondo di laman ta kai hundu den algun shen pia (menos ku shen meter) for di kosta, anto por yega e ref fasilmente sin boto. Nan sa yama e kaminda unda e fondo di laman ta bira hundu e "blue edge" na ingles. Laman fuerte y falta di laman santu ta hasi e kosta nort di Kòrsou peligroso pa landa i sambuyá, pero sambuyádónan avansá sa bai ku boto si kondishonnan permití. E kosta zùit ta hopi diferente y ta ofresé awa remarkabelmente trankil. E kosta di Kòrsou tin yen bahia y boka, hopi di nan bon pa ankramentu. Orkan no sa pasa riba Kòrsou y e tin un klima semi-árido, manera savana. Kòrsou su flora ta otro for di vegetashon típiko di isla tropikal y e ta mas manera esei di parti zùit-ost di Merka. Varios forma di datu, mata ku sumpiña y mata ku ta keda bèrdè henter aña ta prevalente. E punto mas haltu di Kòrsou ta e Seru Kristòfel na 375 meter, na parti nort-wèst di e isla. Esaki ta den e parke reservá, Curaçao Christoffelpark, ku por eksplora ku outo, baiskel, kabai òf na pia. Tin diferente ruta ku por sigui. Kòrsou tin hopi kaminda ku bo por marcha òf kana. Tin e saliñanan, unda flamingo ta bai pa sosegá y kome y 25 kilometer zùit-ost di Kòrsou tin e isla chikitu Klein Curaçao.
Historia[editá | editá fuente]
E habitantenan original di Kòrsou tabata e indígenanan Aruaka.
E promé europeanonan ku a mira e isla tabata miembronan di un ekspedishon spañó, bou di Alonso de Ojeda den aña 1499.
E spañónan a desimá e Aruakanan. E hulandesnan a okupá e isla na aña 1634. West-Indische Compagnie (WIC) a establesé Willemstad riba kantu di Schottegat. E promé, kolonista a ignorá Kòrsou pasombra e tabata falta hopi kos ku tabata interesá nan, manera depósitonan di oro. Sinembargo, e haf natural di Willemstad a proba di ta un lugá ideal pa hasi negoshi. Komersio i transportashon di karga riba barku a bira e aktividadnan ekonómiko mas importante di Kòrsou, asina Kòrsou a bin hunga un ròl importante den un di e retnan internashonal di negoshi mas kompliká den historia: e negoshi di katibu atlántiko. WIC a hasi Kòrsou un sentro pa negoshi di katibu na aña 1662. [2] Komersiantenan hulandes a trese katibu for di Afrika na un lugá yamá Asiento (den área di Refineria Isla). Dj'ei nan a bende e katibunan i a hiba nan via barku na varios destinashon den Sur-Amerika i den karibe. Gran kantidat di katibu tabata wòrdu bendé akinan durante e periodo mas prosperoso di e negoshi. Mas despues e inglesnan i e fransesnan a okupá e isla pa un periodo kòrtiku. Kontribuyendo na e meskla di idiomanan riba e isla. E hulandesnan a abolí sklabitut na aña 1863. Kòrsou su arkitektura ta un meskla di varios estilo kolonial hulandes i spañó. E varios otro edifisionan históriko den i rònt di Willemstad a logra buta e siudat riba UNESCO su lista di herensia mundial. E isla ta yen di landhùis i kas di palu di maishi. Hopi di nan tabata restorá i hende por bishitá nan. Despues di abolishón di sklabitut a bin un temporada di difikultat ekonómiko, ku a pone hopi hende di Kòrsou bai biba afó, manera Cuba unda nan a traha riba plantashi di súku.
Ora a deskubrí zeta na Venezuela na aña 1914, e suerte di Kòrsou a kambia drástikamente. Royal Dutch Shell (promé ku esei: Koninklijke Shell Groep) i e gobièrnu hulandes a traha un refineria ekstensivo riba e sitio bieu di Asiento, unda a bende katibu antes, ku a trese hopi trabou pa un gran parti di e populashon di e isla, i a pone ku hopi hende djafó a bin biba akinan pa haña trabou tambe. Kòrsou tabata e lugá ideal pa e refineria pasombra e tabata leu for di e desorden sosial i sivil di gran parti di Sur Amérika, pero basta serka di e depositonan di zeta di e Bahia di Maracaibo. Tambe e tin un ekselente haf natural ku por akomodá tanker grandi. E kompania a trese un pida rikesa na e isla. Hopi kas tabata trahá i Willemstad a haña un infrastruktura ekstensivo. Sinembargo, despues di tempu a bin differensianan grandi entre gruponan soshal di Kòrsou. Disatisfakshon y tension entre gruponan soshal a resultá na protestanan grandi riba 30 mei, 1969. E desorden sivil a kousa un movementu sosial ku a pone ku e populashon lokal a haña mas influenza den e proseso polítiko. Turismo tambe a desaroyá i ku winst belasting abou, hopi kompania por a establesé nan mes akinan pa evitá reglanan rigoroso di otro pais. Den añanan 1980 Royal Shell a bende e refineria i aworaki PDVSA ta hür e serka gobièrnu di Kòrsou. E ultimo añanan aki Kòrsou ta purbando di kapitalisá riba su historia i herensia úniko pa turismo sigui ekspandé.
Poblashon[editá | editá fuente]
Debi na su historia, e isla awor ta yen di varios grupo étnico. Kòrsou awor ta parse di ta e ehèmpel ideal di multikulturalidat. Habitantenan di Kòrsou ta diverso i hopi biaha di varios orígen. Gran parti di e populashon ta afro-karibense. Esaki ta inkluí hende multi-rasial ku ta identifiká nan mes como afro-caribeño. Tambe tin menoridatnan di hende hulandes, ost asiatiko, portugues i di Levant. Ainda mas, tin tambe varios imigrantenan resien di paisnan serka di Kòrsou, notablemente di Suriname, Haiti, Karibe anglofóniko,
Republika Dominikano, Venezuela y Colombia. Den último añanan e kantidad di penshonado hulandes a subi drástikamente.
Polítika[editá | editá fuente]
Kòrsou a haña un gobièrnu limità di su mes riba 1 yanüari, 1954. Apesar di esaki, hopi hende no a partisipá den e proseso polítiko te ku despues di e movementunan sosial den e último añanan '60. Den e añanan 2000 e estado polítiko di e isla tabata bou di diskushon atrobe, lokual ta trata e otro islanan di Antias Hulandes, tratando e relashon ku Hulanda i entre e islanan di Antias. Den un referèndum tené riba 8 aprel 2005, huntu ku Sint Maarten, residentenan a vota pa status aparte pafo di Antias Hulandes, manera Aruba, ningando e opshonnan pa independensia kompletu, birando parti di Hulanda, òf keda manera e ta. Dia 10 di òktober 2010 Kòrsou ta bira pais outónomo den Reino Hulandes. E ministerionan di pais Kòrsou ta nuebe na tur.
Ekonomia[editá | editá fuente]
E industrianan mas importante di e isla ta inklui refinashon di zeta, turismo i "offshore banking" esta servisio finansiero internashonal. Transportashon di karga riba barku i otro aktividad konektá ku e haf di Willemstad tambe ta hasi un kontribushon grandi na e ekonomia.
Idioma[editá | editá fuente]
Te ku awe hende sa debatí e orígen di e nòmber Curaçao, pero un splicashon ta ku e ta derivá di e palabra portugues pa 'kurason', lokual ta "coração". Sigun Joubert i van Buurt, e nòmber Kòrsou ta originá serka e kaiketionan, kende tabata ser referí den relatonan spañó manera "Indios Curaçaos". Esei ta signifiká ku kisas e poblashon aki tabata yama su mes asina. Awendia hende di otro pais sa asosiá e nòmber Curaçao ku un tipo di blou, i sa huza e como un athetivo, pasó di e likùr blou skur yamá "Blue Curaçao".
E idiomanan mas papiá na Kòrsou ta papiamentu, hulandes, spañó i ingles. Papiamentu ta e idioma nativo di mayoria habitante, ku hulandes, hulandes como e idiomana ofisial. Hopi papiá ta e idiomanan hulandes, ingles i spañó i ta e idiomanan nativo di basta minoridat grandi. Hulandes tabata e idioma di instrushon na skolnan for di tempu kolonial. Sinembargo, tabata tin hopi debate resien trantado e asuntu di huza papiamentu na eskol, pero tin un skol básiko i un skol di ensenansa avansa ku si ta huza papiamentu komo idioma di instrukshon kual ta kolegio Erasmo na suffisant i SKAI Erasmo (SKol Avansa Integra)
Religion[editá | editá fuente]
Segun e senso di 2001, mayoria habitante di Kòrsou ta katóliko (85%). Otro denominashon ta protestant, adventista i metodista. Banda di e denominashonnan ofisial kristian, tin habitante ku sa partisipá den religion di Montamentu, brua i kustumber afrikano similar na Voodoo i Santeria. Manera otro lugá den Latino Amerika, e misa Pentekostal ta birando mas popular. Tin hende Mòslim i hindú ta praktiká na Kòrsou tambe. Maské ta poko hende, kurasoleñonan hudiu tabatin un impakto signifikante riba historia. Kòrsou tin e kongregashon hudiu mas bieu ku ahinda ta aktivo den henter Amérika - for di 1651 - i e snoa mas bieu di henter Amérika ku ahinda ta huzá for di 1730.
Edukashon[editá | editá fuente]
Edukashon na Kòrsou, komo otro lugá den Antias, ta bon segun norma regional. E universidatnan prinsipal ta:
- UoC (University of Curacao )
- St. Martinus University
- UDC (The University of the Dutch Caribbean)
Sentro Pre Eskolar 0 pa 4 aña Guia pa siña i tarea dirigi despues di skol 4 te ku 13 aña
Formashon di Hoben te ku 17 aña
Bandera[editá | editá fuente]
E bandera di Kòrsou ta blou ku un strepi hel parti abou i dos strea blanku ku sinku punta na e parti ariba. E blou ta simbolisá laman i shelu (parti abou i ariba, respektivamente), partí pa un strepi hel ku ta representá e solo. E dos estreanan ta representá Kòrsou i Klein Kòrsou, pero tambe 'amor i felisidad'. E sinku puntanan riba kada strea ta simbolisá e sinku kontinentenan for di kual Kòrsou su hendenan a bin.
E strepinan horizontal tin un proporshon di 5:1:2. E streanan tin diameter di 1/6 i 2/9 di e haltura di e bandera. E sentro di e strea mas chikitu ta 1/6 di e haltura, for di e rant ariba i di man robes, i e sentro di esun mas grandi ta 1/3 for di e rant ariba i di man robes. E azul ta Pantone 280, i e hel ta Pantone 102.
Transporte[editá | editá fuente]
Kòrsou tin un aeropuerto nashonal esei ta Aeropuerto Hato.
Linknan eksterno[editá | editá fuente]
- Sitio ofisial di Kòrsou
- Curacao Tourism Board Sentro di turismo di Kòrsou
- Curaçao Hospitality And Tourism Association - Informashon riba Kòrsou su hospitalidat i industria di turismo
- Experience Curacao Sitio ofisial di e Curaçao Hotel Association
Referensianan[editá | editá fuente]
- ↑ "Statistical Orientation Curaçao 2017". Centraal Bureau voor de Statistiek. http://www.cbs.cw/document.php?m=1&fileid=4333&f=6e23ac22d7baeaaf0bd93f90409d4b61&attachment=0&c=1198. Retrieved 3 August 2017.
- ↑ "Historia di Kòrsou" - Sitio ofishal di Gobiernu di Kòrsou.


c: text/html

text:
NewsRosario2019
Ceremonia despedida Rosario2019
9 atleta di Aruba lo participa na e Weganan di Playa Sur Americano
Ceremonia di despedida pa e atletanan di Aruba cu lo participa na e Weganan di Playa Sur Americano Rosario 2019
Diahuebs anochi den presencia di famia, dirigente, coachnan y invitadonan a tuma lugar e ceremonia di despedida pa e atlentan cu lo bai representa Aruba na e Juegos de Playa Sur Americano 2019 cu lo tuma lugar na e ciudad di Rosario, Argentina.
Hefe di Mision pa dicho weganan, Sr. Junior Dake a habri e anochi gradiciendo tur pa nan presencia. A duna un amplio splicacion riba kiko tur e atlentan por spera di e weganan aki. Tambe a elabora riba e codico di conducta cu semper tini pa nos atletanan ora representa Aruba den exterior. A splica detaya riba e biahe pa Argentina y a duna un bista riba e complehonan deportivo cu lo ser usa na e Weganan di Rosario 2019.
Representantenan di e directiva di COA tambe a hiba palabra e anochi aki. Den su funcion como vice-presidente di Comite Olimpico Arubano(COA), Sra. Wanda Broeksma a splica di e envolvimento di COA y tambe un tiki di su funcion den COA. Sra. Broeksema lo tey presente na e Weganan di Rosario pa sostene nos atletanan di Aruba. Secretaria General di COA y miembro ehecutivo di IOC, Sra. Nicole Hoevertsz tambe a hiba palabra na e anochi di despedida. Sra. Hoevertsz a elabora riba e historia y e existencia di e weganan di playa. Pa prome biaha cu un delegacion di atleta di Aruba lo ta participando na e weganan di playa. Un momento sigur historico pa nos atletanan y sigur nos dushi isla.
Na final a yama e atletanan hunto cu nan coach pa asina ricibi nan tas cu nan pakete di paƱa y tambe e famoso pin di COA cu sigur ta super popular. A divulga e abanderado pa e Weganan Sur Americano di Playa Rosario 2019. A toka honor na e atleta Olimpico di beach volleyball, Srta. Mali Rafini pa carga e bandera di Aruba durante di e Ceremonia di Apertura.
E Weganan Sur Americano di Playa di Rosario lo cuminsa for di dia 14 pa 23 di maart. Lo conta cu un total di 2000 atleta di 13 diferente pais cu lo competi den 13 diferente deporte. Aruba lo ta participando den e deportenan di Beach Volleyball, Beach Tennis y Open Water.
Den Beach Tennis nos tin e atletanan Sander Castro hunto cu Aksel Samardzic ken lo ta forma e duo masculino y pa e duo femenino Maud Iza Celaire lo bai hunga cu Dominique Hopman.
Den e parti di Beach Volleyball nos tin e atletanan Masculino Fransua Angela y Eddy Toro y den femenino nos tin Mali Rafini y Shekeva Jones.
Pa e Open Water Swimming nos lo tin e atleta Lucien Peterson.
Staf y personal di Comite Olimpico Arubano y Aruba completo ta desea nos atletanan tur clase di exito.

robotstxt: allowed

filter: keep


text:
Sekretario di Estado Knops ta bishitá Aruba, Boneiru i Kòrsou
Sekretario di Estado Knops (Asuntanan Interno i relashonnan den Reino) ta bishitá e tres Islanan Abou di djaluna 8 di yanüari te ku djadumingu 14 di yanüari 2018.
E sekretario di estado lo sera konosí mas di aserka ku e gobiernunan di e islanan i tambe hiba kombersashon ku representantenan di industria i komersio, ku e medio kampo sosial i ku NGO’s nan.
“ Mi ta enkantá ku mesora na komienso di 2018 mi por bishitá e parti aki di nos Reino,” segun sekretario di estado Knops. “Despues di mi bishita resien na e Islanan Ariba mi ta haña importante pa rapidamente sera konosí ku Aruba, Boneiru i Korsou tambe. Mi ke hasi uzo di e bishita pa tende dilanti di kua retonan e dos paisnan i e entidat publiko ta pará, kua ambishonnan nan tin i kon nos por duna e kolaborashon forma pa e periodo benidero. Ademas mi ke uza e bishitanan di trabou i e kombersashonnan pa haña impreshonnan di e manera di biba i traha riba e tres islanan.”
E programa di sekretario di estado Knops ta inisiá na Boneiru riba djaluna 8 di yanüari parti mainta. Djamars 9 di yanüari den oranan di anochi e ta yega Kòrsou. Finalmente e sekretario di estado ta bishitá Aruba kaminda e ta yega den oranan di atardi di djaweps, 11 di yanüari.


text:
DOW ta informa
ORANJESTAD (AAN) – 17 di mei 2019 ta habri e rotonde di Tanki Leendert (Acero) completo, pero lo cera e interseccion di Sero Blanco y Modansa. Esey kiermen cu den futuro e caminda cu ta bin for di Tanki Leendert/Sero Blanco por bira solamente na bo man drechi y sigui pa rotonde di Sero Patrishi y e caminda for di Modanza por bira solamente na bo man drechi y sigui pa rotonde di Tanki Leendert.
NO por bay straight for di Tanki Leendert/Sero Blanco pa Modanza y vice versa mas.
Dialuna dia 20 di mei 2019 lo cera e rotonde di Ponton (Multimedia Int.) pa pone e ultimo capa di asfalt y lo habri’e Diahuebs dia 23 di mei 2019. Desviacion ta via Pitastraat , Katunastraat y Kamerlingh Onnesstraat.
Por ultimo, Diahuebs dia 23 di mei 2019, despues di habri e rotonde di Ponton lo cera e caminda di Hato, unda ta traha e viaducto. Desviacion ta via Aloestraat, Caya Mageuy y Cocoraba y Pitastraat.
Ta cera e caminda aki te cu fin di juli pa asina por caba cu e viaducto y e caminda abou di dje.
Gerencia di DOW ta spera cu tur automobilista ta tuma bon nota di e update di parti di Mota-Engil riba e cambio di camindanan.


text:
Inisio di a bai mensaje ingles otro pa motibu di e registro di OF homber di mas grandi rondoná pa kita e mundu. Sa di milnan di lokal di e Stat di Mexico individual, manera mas grandi di mundu, lugá di its hasi un its di e Stat di Mexico fásil. Abundansia di piská e shen Liber, tin diferensia den e pago di e sitionan di its. Bo obtendrá mas interes i kontestanan ta mira ku tur paga sitionan di its combina. Mas, Estados di inisio di sesion ta tur dia di un Monton di piská, nos e lider di e negoshi den Canada, reino reuní, Australia, estudio uní, Rolanda i Nobo Hulanda, asina bo ta mira bai conoce i haar ku otro di e Stat di Mexico ingles ta Registrá ta pret, cariño, aventura, e por apuntá algun di e objetivo. Mi ta gusta di stat i e tera di bida. Ta trankil i gosa di tur tipo di persona. Mi a scucha diferente sorto di músika. Solamente ta dependé di mi tabata tin kurashi. Ta honesto, cariño, ta karu bunita i komprenshon pa e señora, ta dispuesto pa kompartí tantu e bon bai malu momentu ku mi par di bon nòmber. Viv Japa tin algu ku mi a siña mi experiencia den liña, ta e remente no por abreviá bo ta bai un párafo. Ta ku e hendenan ta pensa ku ta para biaha ta con e ta mira e demas, asina bo ta Expatriados. Stima arte i coleccion.
Just. Teniendo na kuenta di ubicacion, i a dediká na establesé den kualke lugá. Mart. Karera internashonal.
Bon viejo
Papia spañó, ingles, frances i portugues. Ku e speransa riba e fecha i hasi un conexion. No ta tímido enorme un mensahe si bo a gusta mi profil. Pèrmití reuni pa hasi un kopa. loke ku bo ta kere


text:
Eduard Drescher:
ORANJESTAD (AAN): Presidente di Fundacion 1403 Eduard Drescher a hiba palabra durante un conferencia di prensa na Museo Arqueologico, relaciona cu apertura di e exposicion internacional “Caribbean Ties” Aruba, cu ta bay tuma lugar riba 22 di Mei.
Drescher a splica cu e fundacion ta uno cu ta ocupa su mes cu promocion y proteccion di e herencia di Indian, tanto na Aruba como tambe den full area di Caribe.
“Nos como Fundacion 1403 ta haya e exposicion aki uno importante, pasobra e ta duna un imagen bunita di e historia di Aruba y tambe riba e conexionnan den e historia di Aruba, cu resto di area di Caribe”.
“Nos ta wak esaki como un bon oportunidad pa haya un bon bista riba e similaridadnan den pasado cu e pueblonan di e diferente isla y paisnan den Caribe tabata tin cu otro”, segun Drescher.
“Pesey no ta spera cu hopi hende por bin na apertura di e exposicion, specialmente tambe pasobra e ta un oportunidad bunita pa tende discurso di un arqueologo cu a gana premio, cu tambe ta bay ta presente”, segun e presidente di Fundacion 1403.
Lider di e proyecto Caribbea Ties Suzette Boekhoudt den nomber di Museo Arqueologico, Fundacion 1403, NEXUS1492 y Ministerio di Cultura tin a hasi un


text:
Bandera di Kòrsou
E Bandera di Kòrsou ta representá e pais di korsou (despues di 10-10-10) i tambe tabata representa e isla di korsou komo parti di Antia Hulandes di 1984 te ku 2010 ora Antia a desolushoná.
Kontenido
Origen[editá | editá fuente]
Na 12 di mei 1984 Gobiernu di Kòrsou a traha un komishon pa asina bini ku un diseño pa un bandera di teritorio insular di Kòrsou. Asina e komushon a tene un konkurso pa asina skohe e miho diseño. For di e mil sheteshen diseñonan e komishon aki a skohe 10 i despues a skohe esun aktual komo diseño official di bandera di teritorio insular di Kòrsou. E diseño a wordu diseña pa Martin den Dulk.
E bandera a wordu aprobá dor di e “Dekreto Insular di Bandera di Kòrsou” dia 2 di yüli 1984. Nan a skohe e fecha aki, pasobra 2 di yüli 1951 ta e dia ku Konseho Insular di Kòrsou a reuní pa promé biaha. Tambe riba 2 di yüli 1984, Diputado di Enseñansa i Kultura, W.M. Franco, ta esun ku tabata tin e honor di hisa pa promé biaha Bandera di Kòrsou p’asina inougurá e prome “Dia di Bandera” ofisialmente. [1]
Komposishon[editá | editá fuente]
E bandera tin un forma rektanhular i ta partí di ariba bai abou den tres faha horizontal di Blou, Hel i Blou. E tres fahanan aki tin proporshon di (5:1:2). Na e banda kaminda e hilu di bandera ta pasa tin dos strea koló blanku di sinku punta. E promé strea tin un diameter igual na un seksto parti (1/6) di e hanchura di e bandera: e punto sentral di e strea ta situá na un distansha di 1/6 parti di hanchura di e bandera, tantu for di e rant ariba komo e rant na man robes di e bandera. E di dos strea tin un diameter igual na dos nobeno parti (2/9) di e hanchura di e bandera: e punto sentral di e strea ta situá na un distansha di un terser parti (1/3) di hanchura di e bandera, tantu for di e rant ariba komo na man robes di e bandera. Un punta di kada strea ta mustra stret ariba. E ángulonan di e dos streanan ta kèrpi i nan kada un tin trintiseis grado (36°). Proporshon di e hanchura i largura di e bandera tin un relashon di dos pa tres (2 : 3).
Kolónan[editá | editá fuente]
E koló prinsipal di e bandera ta un blou ultramarino(Pantone 280) i e koló hel ta hel di lamunchi (Pantone 102). E blou ariba ta signifiká e shelu di Kòrsou. E Hel mei mei ta signifiká e solo skerpi di Kòrsou i e felisidat di e pueblo kurasoleño. E sinku puntonan di e streanan ta signifiká e sinku kontinentenan di kaminda e pueblo ta bini for di dje. Anto e strea grandi ta para pa Kòrsou i e strea chikitu pa Klein Kòrsou.


text:
Kon bo organisashon por partisipá?
Kon pa inskribí bo organisashon pa partisipá na CURA DOET 2020?
Via di e wèpsait aki mes. Djis klek riba e boton aki bou i kuminsa e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, kaba di yena tur kos di bo proyekto i despues hasi bo petishon pa aporte finansiero.
Partisipá na CURA DOET 2020
Partisipá ta fasil! Registrá bo proyekto riba e wèpsait aki. Boluntarionan interesá por inskribí via e wèpsait aki pa duna bo organisashon un man.
Registrá ta fasil! Bai na:
- Krea un profil
- Login (warda bo datonan di login bon)
- Añadí proyekto
- Aporte finansiero
Kiko bo mester yena?
- E datonan korekto di bo organisashon i e punto di kontakto;
- Un deskripshon komprendibel i entusiasmá di e proyekto;
- E kantidat di boluntario ku bo ta buska;
- Kiko ta pidi komo aporte finansiero i kon bo a hasi e kalkulashon aki
Si bo yena tur kos bon, e boluntario interesá por haña bo proyekto pasó e ta visibel mesora riba e wèpsait. Tambe bo ta haña un notifikashon ku bo petishon pa aporte finansiero a ser risibí i ku nos lo evaluá esaki.
Kiko bo mester tene kuenta kune pa haña aporte finansiero?
Bishitá e link di aporte finansiero pa bo por haña mas informashon di e kondishonnan.
Importante pa tene na kuenta!
Oranje Fonds i Curaçao Cares no ta para responsabel pa kualke aksidente òf daño durante CURA DOET. Plania bo tarea teniendo seguridat di boluntarionan na kuenta i no tuma niun riesgo. Preferibel laga partinan tékniko di un tarea den man di profeshonal. Sòru tambe pa bo organisashon ta sigurá.
Bo mester di sostén?
Bo mester di yudansa pa pensa un bunita proyekto, bo ke mas publisidat pa bo proyekto, òf bo ke sa kon bo por haña mas boluntario pa yuda bo organisashon? Tuma kontakto ku e tim di CURA DOET na Curaçao Cares i ku gustu nos lo yuda bo kompletá inskripshon di bo organisashon. Mas pronto nos tende di bo, mas mihó nos por yuda bo. Bel nos na 78881951 of 7881952.


text:
Dios
Dios ta e nomber duná na un ser singular di un religion theistiko anto deistiko (anto otro systemanan di kerementu) ku ta e uniko ser, den monotheismo, of un ser den varios otro dios den polytheismo.
Dois mayoria biaha ta trahá pa ta e kreador sobrenatural anto wàkdo di e universo. Theologionan ta askribí un variedat di atributonan na e varios deferente konsepshonan di Dios. E sunan mas komun ta omisensia (konosementu infenito), omnipotensia (poder infenito), omnipresensia (presente tur kaminda), omnibenevolensia (bondat perfekto) simplisidat divino, anto eksistensia eterno i nesisario.


text:
Ki ora ta uza mayusculo den Papiamento?
Pronto Aruba lo conoce un cambio den su sistema di enseñansa. Ta trata di implementacion di Scol Arubano Multilingual (SAM) den tur scol preparatorio y basico na Aruba.
Nos idioma materno Papiamento lo haya un luga CENTRAL den enseñansa di Aruba.
Mirando cu den pasado mayoria di nos no a haya les di Papiamento na scol, hopi di nos no por domina gramatica ni/of ortografia di Papiamento manera mester ta, como tampoco su vocabulario.
Un ehempel di esaki ta e uzo di mayusculo (hoofdletters). Tin diferente regla pa uzo di mayusculo den frase y palabra. Pero con bo sa exactamente ki ora mester uza mayusculo of no?
Pa por guia bo nos a prepara un lista cu e situacionnan na unda cu lo mester uza mayusculo.
Mayusculo na cuminsamento di frase
Ta skirbi cu mayusculo:
E prome letter di e prome palabra di un frase.
Ehempel:
Tur e rumannan ta parce nan mama hopi.
E prome palabra di un frase independiente cu ta para denter di un frase.
Ehempel:
E di cu mi: “Warda un rato.”
E palabra despues di un coma cu ta aparece tras di e saludo na cuminsamento di un carta.
Ehempel:
Apreciabel Señora Croes,
Na nomber di …
Mayusculo despues di signo di lesa
Punto dobel
Ta skirbi cu mayusculo despues di punto dobel: e prome palabra di un frase den estilo directo of un frase completo.
Ehempel:
Su juffrouw a bis’e: “Sigui haci bo best na scol.”
Tres punto
Ta skirbi cu mayusculo ora ta cuminsa cu un tema nobo despues di tres punto cu ta indica un interupcion.
Ehempel:
El a bolbe haya problema cu … E no ta tende, no!
Skirbimento di nomber
- Nomber y fam, nomber di cariño y apodo
- Apelativo cu ta aparece cu un nomber
- Nomber di deidad y nomber di oracion y di scritura santo
- Nomber di planeta y tur e partinan importante di nomber geografico
- Nomber di institucion, negoshi, marca, organisacion etc.
- Nomber geografico y adhetivo, nomber di habitante y nomber di idioma corespondiente
- Nomber di pueblo, nacion y tribu
- E adhetivonan san, santa y santo ora tin nomber di persona para nan tras
- Titulo di obra literario, musical, plastico, visual, audiovisual etc.
Nomber di dignidad y titulo
Forma di cortesia
Como forma di cortesia por skirbi e pronombernan personal ‘bo’ y ‘boso’ y nan pronomber posesivo cu mayusculo.
Ehempel:
E institucion ta pidi Bo(so) pa duna Bo(so) nomber corecto.
Info / Contact
Pa mas informacion por busca [S] Scol Arubano Multilingual den e alfabet menu riba homepage.Scroll To Top


text:
Informashon di April ta un skirbi di e plataforma pa no en ficcion, pasado riba e reference, e kontenido informatie. E opinionnan expresa pa No April di escritor, pa ta nan mes. Danki na Internet no ta fásil haña damanan Asiátiko buska Pabou esposo. Aki ta algun di e sitionan ib unda e por sa tin damanan Asiátiko di liña. Dama china ta awor entre otro hopi di e sitionan di its kaminda hende Oksidente por topa i het ku muhénan Asiátiko. Maske bo por haña un dama China na mayoria di e sitionan di its, hende ku kier haya un Gino esposa di fini pieren uza un puesto ib ku ta kontené eksklusivamente e perfil di dama Chines. ta un di esnan mas grandi di China na e sitionan di its unda e dama China e por konektá ku e hende Oksidente. Na momento di skirbi tabatin mas señora di perfil di China Video di Its. Esei ta un di damanan, i bo ta seif kontra di China na e muhé su soñonan entre e largu. Na embahador, Nina Video di Kita e ta tambe un di e otro converted di Asia sitionan di its rònt. E pago ta manera bo ta bai kargando patronchi unicamente ta atractivo pa un hende ku kasualidat ta buskando un China kasá. Sinembargo, pa algun grave kasá ta tira riba Nina Video di Its termina contado hopi plaka. Pa e motibu, preferá e sitionan ku un tarea plan di karga patronchi, manera e Flornan ta Kere òf ta Gusta Nina Nace.
Di China di Video di Its dama ta tambe pa mas parti increíblemente bunita i Nina Video di Its mei tin e mihó coleccion di dama ta posibel corre. Asina, pa tur esnan su defekto ta duru keda leu for di China Video di Its. E Dama stranhero na e tin un gran kantidat di Asiátiko señora di perfil. Manera Nina Video di Its pa koredó electronico di karga di e het por sali bunita karu na largu stipulá. E funshon di e página ib di e mes produktor por ta útil si bo ta empezando pafó, den búskeda pa haña damanan Asiátiko. Un biaha e ta mas familiar ku e forma den e proseso di búskeda di un brùit di Asia union, bo por hasi no kontratá su mes produkto.
Tira un vista dos asesibel pa e produktor
Recientemente a kontratá Tailandés i Vietnamese produktor na kla for di e sitio, i ta na tantu posibel pa un kòrda di antemano, di kua e ta fia. i no na un señora di un pais den partikular despues di flor e Curso ta un bon manera ta konosí i haar ku damanan Asiátiko. Tin un dama di un sèt di tera registrá ku Flornan ta Kere. E lugá ta masha popular ku damanan Asiátiko ku kier bai so den búskeda di Echter esposo, na lugá di konfiansa den un agensia matrimonio. Di flor e curso ta un bon, ta bon lugá ib ekspandé e surgi un tempu ekspandé ta pidi pa koredó di brùit di negoshi.
Sinembargo, e diseño di e lugá ta un bunita pisá
Manera ku otro sitionan ku permit dama di registratie di forma gratis, tin un bon kantidat di esta dama asina ku tin kuido. Meskos ku e esta riba e damanan, no inclui mas di un problema ku poko file pa e damanan. Aki ta papia di e damanan ku no por ta onorabel di su circunstancianan personal, òf damanan ku ta kompletamente adecuado pa kasa ku hende Oksidente. Abiente, e flor di Curso ta un bunita tin un lugá barata pa uza, sinembargo no tin algun di garantia sosiedat ku mas karu di Asia Agensia di Introdusí. Sitio Sunchinan ta un otro sitio kaminda tin un damanan Asiátiko e buska sa di Pabou di hende for di su soño. Sitio Sunchinan ta spesialmente popular entre hende alemania. Tin un dama di un sèt di tera di Asia den Asia Sunchinan, maske e damanan prinsipalmente ta kondusí na ta Chin, Ainda i Felis. Si mi no gusta e zonido di esakinan den partikular di Asia e sitionan di its, e ora ei nan tin algun otro alternativo. Ta posibel pa partisipá na damanan Asiátiko di e bahada di e sitionan di its manera kibra i un Monton Pisca. Si mi no gusta e idea di e sitionan ib di its, abou, un alternatieve na e reunion di damanan Asiátiko ta uza un agensia di introdusí. E kos bon tokante di e reunion di damanan kla pa un agensia di introdusí e ta e di organismo ta kondusí na funshoná muchu mas di onbekende di dama. Tambe por yuda ku e solisitut pa viudo, produccion i promociona otro tipo di ayudo bo por mester di nan biahe pa kumpli ku nan soño di Asia brùit


text:
Aclaria na pueblo ken ta e compania priva cu lo beneficia di miyones di proyecto cu e ley di Serlimar
Fraccion di AVP preocupa y atento riba situacion actual den Parlamento di Aruba pa loke ta e ley di maneho di sushi. Un ley cu kier introduci cueste loque cueste cu ta treciendo division y discordia entre pueblo mes como tambe esnan den Parlamento cu ta sostene gobierno.
Reunion den Parlamento cu mester a tuma luga dialuna mainta riba Ley di Serlimar a keda cancela y ta pa es motibo aki a puntra Parlamentario Arthur Dowers kico ta su opinion riba e cancelacion aki. “ E Ley aki no mester ta ni den parlamento”, no ta ni cuestion cu el a keda cancela. Un ley cu ta bay endueda e pueblo aki sin precedente ta un abuso, ta palabranan di Parlamentario di fraccion di AVP Arthur Dowers
Dowers ta remarca cu e manera cu e reunion a keda yama y cu e ley a keda presenta ta un berguensa. Prome cu e ley a yega Parlamento a manda alrededor di 150 pregunta cual niun dia a haya contesta riba nan, cual ta un falta di respet enorme pa Parlamento. Un falta di respet cu sigur tin cu pone un stop na dje. Partido MEP complaciente na e tipo di actonan aki solamente djis pa keda den Gobierno y pa keda eherce poder, ta keda permiti pa un minister abusa continuamente di e pueblo aki.
Mientrastanto e Minister aki a anuncia di ta tuma su retiro.
Arthur Dowers ta cuestiona fuertemente ta ki beneficio e minister aki por tin cu e ley aki mientras el a tuma su retiro, por laga e otro minister atende/trata cu e ley aki den tur trankilidad, pero ta opta pa keda forsa esaki cu tur consecuencia. Tin tur indicacion cu ta un compania lo bay cobra miyones di e pueblo, sin lubida cu e ley aki no ta na beneficio ni di pueblo ni di Serlimar. Na momento cu placa drenta Serlimar esaki lo tin cu pasa pa e compania nobo cu ta bay keda lanta pronto poniendo asina Serlimar na berguensa. Tambe ta alerta cu segun calculacion di expertonan y di miembronan di AVP, manera De Meza cu experticio amplio, cu e idea aki lo no ta algo cu por keda logra y/o lo keda como gasto enorme riba e pueblo.
Parlamentario Arthur Dowers ta menciona e parti cu lo bay kima sushi, pero si placa no yega lo tin opcion pa aumenta esaki pa asina acomoda gastonan manera entre otro auto/departamento pa director, riba lomba di e pueblo. E Pueblo ta bay drenta un aventura sin final!
E proyecto no ta un proyecto di Pueblo, ta locual Dowers ta bisa. Esaki ta un proyecto di hendenan priva cu ta habri tur cuestion riba ken ta esun cu lo bay beneficia di ley aki, cu den tur pura y ansha tin cu keda pasa pa algun hende bay gana placa.
Tin varios scenario cu tin cu bay studia hopi miho y den Dowers su opinion e ley aki no por pasa ni dialuna di cancelacion, ni diaranson ni ningun otro dia tanten cu tur pregunta keda contesta y sali na cla ta ken lo beneficia di e proyecto aki awo y den futuro. Mas ainda sin studia tur posibilidad pa un miho opcion ( cual tin riba mesa ) pa e pueblo aki pa asina evita e peso aki riba su lomba. “Locual nos por mira aworaki ta algo manera Mafia, y esaki ta algo cu nos tur tin cu ta consciente y atento pa e no tuma luga.”


text:
WILLEMSTAD.- Korte di hustisia a trata petishon di abogado Mr. Ornelio Kid Martina relashoná ku salú di e detenido Eric Garcia (79) den prizon na Koraal Specht. Garcia ta sintando un kondena di 4 aña segun veredikto di wes, pero e situashon di salú di e detenido no ta nada bon. E ta hopi suak i no por haña e dieta ku su médiko i otro profeshonalnan di salu ta dikta.
Abogado Martina a indiká, despues di e tratamentu den korte, ku prizon a duna un relato kon ta tratando ku situashon di salú di Garcia pero korte a haña ku e informashon presentá no ta sufisiente i komo tal a duna prizon 14 dia pa bini bek. Un di e motibunan prinsipal ku prizon no por kumpli ku e dieta pa e detenido ta falta di sèn. Korte mester disidí dia 27 di ougùstùs próksimo kiko ta pasa. Tanten e eks bankero Eric Garcia ta keda den prizon. Mas detaye den edishon di EXTRA.


text:
Den Haag – Na Cas di Aruba a tuma lugar awe diabierna 22 di Januari 2010, na vispera di Dia di Betico, un ceremonia pa recorda e fecha di natalicio di Sr. Gilberto Françoise “Betico” Croes, politico y estadista Arubiano.
Lees meer
Den Haag – Na buurthuis De Mussen na Den Haag a tuma lugar un presentacion di e proyectonan “Mi ta Bon”. E encuentro a conta cu presencia di Minister Plenipotenciario sr. Edwin Abath. Diputado di municipio di Den Haag sr. Rabin Baldewsingh a tene un introduccion unda ela splica cu na Den Haag ta biba aldededor di 14 mil Antiano y Arubiano. E Antiano of Arubiano ta wordo considera como cualkier habitante di Den Haag y ta haya tambe un trato igual, segun sr. Baldewsingh. Solamente ariba algun tereno manera enseñansa, desempleo y criminalidad tin un maneho specifico pa Antiano y Arubiano. E diputado a acentua cu un parti grandi di e Antiano y Arubianonan ta bon integra den e comunidad di Den Haag y ta solamente un grupo chiquito ta ocacion problema. Mester bisa cu recientemente a constata cu e parti di mucha muher den e grupo cu ta ocaciona problema ta aumentando y lo mester analisa e origen di e tendencia aki, asina sr. Baldewsingh a sigui bisa.
Lees meer


text:
Bandera di Aruba
Aruba ta e prome isla di Antia Hulandes cu a proclama su mes un bandera nacional formando parti ainda di e konstelashon di Antia Hulandes na aña 1976. E bandera ta kolo blauw kla cu dos strepi geel y un strea kora cu rand blanco. Den praktika tin hende ta keda insisti pa sigui causa confushon, tokante e kolo blauw kla di e bandera, siendo cu e color ya ta legalmente bon cla fiha y defini desde 1976, pero toch pa intencionalmente causa desunion y disgusto den pueblo kier pa tin un discushon kontinuo tokante e kolo oficial di e bandera. Despues cu Aruba a sali for di e konstelashon di Antia Hulandes dia 1 di januari 1986 Aruba su bandera, un cuatricolor, a bira tambe e bandera estatal di Pais Aruba. E otro islanan di Antia Hulandes, Corsou, Boneiro, St. Maarten, St. Eustatius y Saba tambe a haya nan propio bandera despues cu Aruba a sali for di e constelacion Antiano. Aruba ta celebra su dia di bandera estatal dia 18 di maart.
BANDERA DI CUATER COLOR: DECRETO DI E BANDERA DI ARUBA, FIHA DIA 16 DI MAART 1976
E Conseho Legislativo di Aruba: considerando, cu segun desicion di e Conseho Ehecutivo di e Territorio Insular di Aruba, fecha dia 21 di Januari 1976, no.588/1976 a ser instala un comision, cual tabata tin como tarea conseha e mencionado Conseho Ehecutivo en cuanto e stipulamento di un bandera Arubano; cu e comision menciona den e parafo anterior, e asina yama Comision di Bandera, a presenta su recomendacion na e Conseho Ehecutivo, riba dia 26 di februari 1976; cu despues di esey e comision, riba encargo di e Conseho Legislativo, ya menciona, a bolbe presenta un recomendacion, mas detaya, riba dia 8 di maart 1976, cual recomendacion a ser discuti den e reunion interno di e Conseho Legislativo, teni riba dia 8 di maart 1976;
A DICIDI:
1. Pa stipula como bandera di Aruba e bandera proponi pa e Comision di Bandera den e recomendacion di e comision ey, fecha dia 8 di maart 1976, di cual e descripcion ta manera ta sigui:
E bandera ta rectangular y tin e colornan Geel, Blauw, Corra y Blanco. E proporcionnan di e hanchura y largura ta 2 : 3. E color di e fondo di e bandera ta “LARKSPUR”, di acuerdo cu e codigo “British Colour Dictionary of Colour Standards, No.196” ,e asina yama “U.N.- Blue”(Blauw di Naciones Unidas). Den e tercera parti mas abao di e bandera tin tres banchi horizontal, di Colornan Geel, Blauw, Geel, respectivamente, y e hanchura di cada banchi ta igual na un-decimo-octavo parti di e hanchura di e bandera. E banchi mas ariba ta cuminza na un distancia di exactamente dos-tercera parti di e hanchura di e bandera, midi di ariba bay abao. E Color Geel di e banchinan ta ser describi den e ya mencionado Diccionario como no.113, e asina yama “Bunting Yellow”, e color di e banchi di mei-mei tambe ta e ya menciona color Larkspur of e asina yama “U.N. - Blue”. Bao di e tres banchinan aki tin un rand hancho, cual ta igual na un sexta parti di e hanchura di e bandera, di color “Larkspur-blue”. E bandera ta mustra den e parti mas ariba na banda robez un strea regular di cuater punta, di cual e medianonan horizontal y vertical ta corre paralelo cu e rand di ariba y di abao di e bandera y e rand na banda drechi y na banda robez di e bandera. Un liña hala for di cualkier hoeki banda paden di e strea pasa door di e centro di e strea pa e hoeki paden en frente ta igual na e largura di un-tercera parti di e mediano horizontal of vertical di e strea. E Corra di e strea ta BCC no.210, “Union Jack Red” (corra di e bandera Ingles) y e tin un rand Blanco (BCC no. 1 ‘White”), cu un hanchura igual na un-ciento y trinta y tres parti di hanchura di e bandera. E distancia di un punta di e strea pa e otro punta di e strea, in- cluyendo e zoom blanco ta un-tercera parti di e hanchura di e bandera. E punta mas halto di e strea ta keda na un distancia igual na un-decimo-octavo parti di e hanchura di e bandera for di rand ariba e bandera; e punto di e strea mas cerca di e rand robez di e bandera ta keda na un distancia di un-decimo-octavo parti di e hanchura di e bandera for di e rand robez paden.
2.Pa stipula cu e decision aki lo ser inclui den e Gazeta di Promulgacion di Aruba;
3.Pa determina cu e reglanan en cuanto e uso di e bandera di Aruba lo ser stipula pa medio di un decision di e Conseho Ehecutivo, cual decision tambe lo ser promulga den e Gazeta di Promulgacion di Aruba.
Fiha di tal manera den e reunion publico di dia 16 di maart 1976.
E presidente F.J.Tromp,
E Secretario A.J.Booi
- Dos dia despues, ariba 18 di maart, e bandera aki a wordu hisa pa di promer vez den un grandioso inauguracion oficial di Himno y Bandera den Wilhelmina Stadion.
Significacion di cada color y posicion:
E color Blauw di e bandera ta denota e lamar inmenso cu ta rondona un isla o sea e strea di 4 punto, cu ta retene e posicion di honor mas cerca di e asta y e parti ariba di e bandera, pa simboliza e posicion di Aruba den e oceano cu ta rondone.
E bandera tambe ta denota cu e isla ta anhela di ta Soberano o sea Independiente di otronan, pero cu no kier aisla su mes di esnan cu ta rondone y ta liga cu nan pa e lamar blauw. Esaki ta ser simboliza claramente pa e dos strepinan horizontal Geel den e bandera cu ta denota e posicion libre y aparte di Aruba hunto den e mesun lamar blauw, sin distancia su mes di otro isla o paisnan.
E strea di cuater punta ta simboliza e cuater direccionnan di compas, for di cual direccion representantenan di 40 y mas pais a bini Aruba y a forma un comunidad y ta biba harmoniosamente cu ta garantiza libertad maximo. Tambe e ta mustra ariba a cuater costanan di e isla unda lamar ta forma un barera natural. E strea su cuater puntonan ta denota e 4 camindanan maritimo y aereo for di unda ta emana nos economia y for di unda ta bini y ta regresa nos turismo y e demas pilarnan di economia manera comercio y industria. E strea color Cora cu color Blanco ta simboliza e cariño inmenso di cada ciudadano pa cu su isla; ta denota ademas e color di nos industria di antaño di palo di brazil y cochinilla y ta rindi homenage na e sanger Indio drama den Rooi Frances pa su libertad. E strepi Blanco ta simboliza e santo sin mancha di e playanan extenso cu ta rondona e isla y a la vez e pureza di curazon di e habitantenan cu ta respeta husticia, orden y libertad.
Geel ta e color di abundancia. Ta e color apropia pa denota nos industria quimica y petrolera, y di e semper bibo aloe; cu nos comercio y turismo ta forma conhuntamente e fuente di ingreso di nos pueblo. E listanan/banchinan Geel den posicion horizontal ta demostra e solidez y largo duracion di tal abundancia. Ademas e color Geel ta denota e fuentenan di ingreso di antaño manera e Industria di Oro, di Guamo y di Aloe. E ta simboliza tambe nos industria di butishi y di artesania Indio di siglonan pasa y e industria di sombre. Ademas di un cantidad grandi di nos palo y matanan ta florece den e color geel . Quibrahacha , brazil , bonchi di strena , curahao , tuturuto aloe y wanglo.


text:
Krioyonan den MLB
Didi Gregorius (New York Yankees) a bai di 4-2 ku 1 kareda anotá i 1 base por bola risibí
Ozhaino Albies (Atlanta Braves) a bai di 4-2 ayera
Xander Bogaerts (Boston Red Sox) a bai di 4-2 ku su di 27 doblete di temporada. El a risibí 1 base por bola tambe i roba su di 3 base
Kenley Jansen (Los Angeles Dodgers) no a mira akshon ayera
Jurickson Profar (Oakland A’s) no tabatin wega ayera
Jonathan Schoop (Minnesota Twins) no tabatin wega ayera
Andrelton Simmons (Los Angeles Angels) E shortstop yu di Kòrsou di Los Angeles Angels, Andrelton Simmons, a sufri un retraso den su rehabilitashon. Simmons a hunga dos partido di rehabilitashon ku e sukursal Rookie League avansá di e organisashon di Angels. Parse ku despues di e di dos partido, Simmons tabata kokochando un poko.
Na Hapon
Coco Balentien (Yakult Swallows) no a mira akshon ayera
Lupa riba Liga Menor
Kevin Jospehina i Shean Michel (Florida Fire Frogs, afiliashon Klase A di Atlanta Braves) no tabatin wega ayera
Juremi Profar, 1b (Frisco RoughRiders, afiliashon Dòbel A di Texas Rangers) no tabatin wega ayera
Ademar Rifaela, OF (Norfolk Tides, afiliashon Tripel A di Baltimore Orioles) a drenta bati komo emergente den di 8 ining i a bai di 1-0
Hendrik Clementina, C (Daytona Tortugas, afiliashon Klase A Avansa di Cincinnati Reds) no tabatin wega ayera
Sherten Apostel, 3b (Hickory Crawdads, afiliashon Klase A di Texas Rangers) no a mira akshon ayera
Calten Daal, 2b (Chattanooga Lookouts, afiliashon Doble A di Cincinnati Reds) a bai di 4-3 ku 2 kareda empuhá. El a konekta su di 2 doblete di temporada
Shervyen Newton (Columbia Fireflies afiliashon Klase A di New York Mets) a bai di 4-0 ku 1 kareda anotá i 1 base por bola risibí
Kirvin Moesquit, OF (Frederick Keys, afiliashon Klase A Avansa di Baltimore Orioles) a bai di 3-0 ku 1 base por bola risibi
Stephan Vidal, C (Idaho Falls Chukars, afiliashon Rookie di Kansas City Royals) no tabatin wega ayera
Edmond Americaan, OF (Eugene Emerlands, afiliashon Klase A di Chicago Cubs) a bai di 3-1 ku 1 kareda empuhá i otro anotá i 1 base por bola risibí
Jonathan Willems, 2b (Billings Mustangs, afiliashon Rookie di Cincinnati Reds) a bai di 5-1 ku 1 kareda anota
Gianfranco Wawoe, 2b (Southern Illinois Miners, Liga Independiente) no tabatin wega ayera
Shairon Martis, Curt Smith i Randolph Oduber (Lincoln Saltdogs, Liga Independiente) no tabatin wega ayera
Play of the Day


text:
DORDRECHT – E investigacion riba e drama familiar, unda cu un polis Arubiano (Wendell C.) di 35 aña a tira su famia y e mes mata, ta cla. Asina polis Hulandes a raporta segun e portal NOS. E investigacion tabata den dos parti, esta e caso di tiramento di e tata, casa y polis, y e sucesonan di e dia cu por a conduci na e tragedia aki. Un cos ta cla, cu e homber a actua su so y cu ta problema familiar cu e casa, ta loke a pone cu e homber a comete e acto aki.
E TRAGEDIA
A mustra cu e homber riba dia di e asesinato, a bolbe warda di polis, unda cu e ta traha na Dordrecht, pa busca su arma reglamentario. E tabata cla 5or na trabou, pero a bolbe un ora despues y hiba su arma cas. Un mey ora despues, el a tira su casa Maryori y yiunan; Nicolle (12) y Naiomy (8) mata. Y pa finalmente tira su mes mata. Ora cu e homber a yega cas, su yiu muher mayor Nicolle no tabata na cas. El a yam’e y puntr’e pa bin cas. Ora cu e yiu a yega, el a tira nan tur, y comete suicidio. Loke a resulta pues ta hopi cla tambe di e investigacion ta, cu Wendell a actua su so. Y for di e investigacion, e motibo pues pa e matamento, tabata problema familiar. E otro parti di investigacion ta trata, si polis por a evita e uzo di e arma reglamentario, pues ora cu el a bin busc’e na su trabou. No ta mucho conoci kico a sali di e investigacion ey.
E FAMIA
Pa loke ta e famia, Wendell tabata traha hopi aña na polis na Dordrecht. E ta naci na Aruba, unda cu el a topa su casa Maryori. E casa a sali na estado cu 15 aña di Wendell, cu e tempo ey tabatin 23. Despues di nacemento di Nicolle, nan a muda pa Hulanda, unda cu el a haya e di dos yiu. Net prome cu e asesinato, nan matrimonio feliz a yega na un fin. E kiebro no tabata den bon harmonia y e casa y e dos yiunan tabata cla pa bandona e cas y biba cerca mama di Maryori. E cas ey tabata a penas 900 meter mas leu. Maryori y Wendell lo tabatin un cita cu abogado dos dia despues di e tragedia, pa regla e asuntonan bon di divorcio. Despues Maryori lo a muda. De facto, tabatin un tas cu paña cla poni caba pa muda.
.
DEN HAAG – Miles di cunukero Hulandes diaranson a mobilisa pa Den Haag, pa asina atende cu e politiconan di e pais Hulandes. E motibo di nan preocupacion y rabia, ta e declaracionan di varios politico pa minimalisa e uso di Ganado pa reduci asina e cantidad di nitrogen cu esaki ta produci. Nan tin varios dia ta protesta, pero diaranson a dicidi di ataca e curason di e pais, por lo menos e parti politico pa haya atencion. Politica di Den Haag a spanta y a mobilisa militarnan cu tanki pa proteccion. Cos no a bay asina leu, y ta apenas 4 cunukero a keda deteni. Nan ta bolbe diahuebs atrobe, a wordo bisa. Nan a bin cu nan tractor pa asina blokea tereno, caminda y cualkier otro lugar cu tabata por. Pa anochi, nan a bolbe nan respectivo ciudad atrobe.
DEN HAAG – Den un carta di 2 pagina cu noticiacla.com tin den su poder, secretario di estado Hulandes Raymond Knops, ta confirma na gobierno di Aruba cu pa e proximo Rijksministerraad (RMR), tratamento di e ley di LAFt lo ta riba agenda, y hunto cu ne, e posibel ‘aanwijzing’, esta instruccion pa Aruba, manera sugeri pa e colegio di supervision financiero (CAFt) . Wever (lesa otro articulo adhunto) a confirma na noticiacla.com cu dialuna merdia siman pasa ‘porfin’ el a ricibi e carta ey.
DEN HAAG – Biña bieu den saco nobo, ta con mayoria di parlamentarionan Hulandes a considera e argumentonan di colega parlamentario di VVD Andre Bosman e siman aki durante un debate riba Caribe Hulandes y e presupuesto di Relacionan di Reino. Tabata durante e reunion aki den Tweede Kamer, cu parlamentarionan Hulandes a subi lomba di otro riba e tema di Caribe Hulandes, particularmente e relacion entre Hulanda y e islanan akibanda. E partido den coalicion VVD ta fada cu Aruba segun su representante Andre Bosman. Pero coleganan Parlamentario no ta riba e mesun liña cu ne. Bosman kier cambia statuut, mientras cu coleganan ta haya cu Hulanda no por y no mester bandona e islanan.
ARNHEM – E militar Hulandes cu recientemente a keda deteni pa tabatin cocaine den su posesion, ta nenga esaki. Asina e agencia di noticia ANP ta raporta. Esaki e militar di 33 aña a bisa dilanti un tribunal militar na Arnhem dialuna. Ta acusa e militar di intento pa trafica 70 kilo di cocaine for di un base militar na Corsou pa Hulanda. E droga a keda intercepta fin di juni den container riba base militar na Parera, Corsou. Un dia despues a detene e militar di Limburg. Su DNA tabata riba un tas di plastic cu cocaine den un di e pakinan, e fiscal a revela dialuna. Tambe, un marechaussee a haya un telefon tipo PGP den su cashi personal. Potret cortesia Persbureau Curacao.
DEN HAAG – Tur aña Arubahuis ta informa riba e importancia pa futuro studiantenan cu kier bin studia na Hulanda pa tuma accion na tempo pa regla e asunto di vivienda. E studiante cu tin pensa di bay studia na Hulanda mester tene cuenta cu mester inscribi pa kamber sigur un of dos aña di antemano, dependiendo e ciudad. Arubahuis ta keda enfatisa riba e importancia di regla vivienda na tempo mi-rando e scarsedad grandi cu tin den diferente ciudad. Mas tempran bo orienta y inscribi, mas grandi bo chensnan ta pa haya un lugar di biba ora cu bo bin studia na Hulanda. Arubahuis hunto cu e mentor-nan tin e tarea pa duna e informacion y conseho necesario con por yega na vivienda. Nos ta enfatisa cu e studiante mes ta keda responsabel pa haya y regla su vivienda na Hulanda.
ROTTERDAM –Den haf di Rotterdam na Hulanda, autoridad a intercepta 1500 kilo di cocaine. Nan tabata procedente di Colombia y tabata den un container di bacoba. E cocaine a keda confisca pa un ekipo di douane, polis y FIOD. Ministerio publico a bisa cu a destrui e cocaine mientrastanto. E tabatin un balor riba caya di entre 60 pa 90 miyon euro. Un siman prome, a detecta otro lote di cocaine, mas chikito di 186 kilo, tambe di Colombia y tambe scondi den bacoba.


text:
Editorial
E hecho cu dia 27 di September ta Dia Internacional di Turismo, ta un motibo pa Aruba e siman aki confirma importancia di su unico pilar economico actualmente.
Si mundo ta celebra Dia Internacional di Turismo ta pa motibo cu no ta Aruba so a realisa con importante e sector di turismo ta pa economia.
Na 1986 a uza turismo como e formula pa amplia economia ora Lago a cera su portanan. Aruba na añanan 80, no tabata e unico pais na mundo cu a dicidi pa e maneho aki despues di crisisnan petrolero mundial.
E siman aki henter nos comunidad mester revisa loke a pasa pa asina consolida nos turismo.
Aruba ta parti di economia mundial cu na inicio di Siglo 20 a cambia a base di avancenan tecnologico. Den e proceso aki petroleo a crea posibilidad nobo pa industria y inversion.
Turismo a bira fuente economico despues di Segundo Guera Mundial, cu a produci un epoca di oro cu hunto cu tecnologia moderno a crea turismo como pilar economico mundial.
Na Aruba dos factor esencial a uni den turismo crucero durante e epoca di oro menciona. Barconan di turista por a haya servicio maritimo incluso combustibel. Na mes momento e turista tabata haya oportunidad pa cera conoci cu e isla di lama, solo y beach unico.
Pero tabata tin algo mas tras di e crecemento di sector di crucero y e cadenanan internacional cu a establece nan mes na nos pais.
Arubianismo tabata propaga su mes den naturalesa, hende, economia adapta na e pais cu su pasado Indjan, hancra den su cultura y uni na e influencia Europeo cu un nivel halto di bida, educacion, trankilidad politico.
E pakete aki a keda e instrumento esencial ora turismo mester a bira e pilar economico di Aruba cu awe mester para keto y pensa bon kico e ta haci.
Aruba mester tene cuenta cu e reto grandi di cual celebracion mundial di Dia di turismo ta ehempel.
Na 2019 mundo ta celebra Dia di Turismo na India, cu asina e organisacion di turismo di Nacionnan Uni, ta sostene como destinacion turistico. E historia, cultura, hende di India ta e propaganda pa presenta India na henter mundo.
Nacionnan Uni ta yuda paisnan den desaroyo atrae turismo pa crea nan pilar economico. Esaki ta nifica cu diariamente e competencia pa Aruba ta crece.
Esaki ta e reto pa Aruba cu mester tene duro na Arubianismo.
E problemanan entre Merca y Cuba, e caida di turismo na Republica Dominicano pa motibo di enfermedad fatal, e temor pa temporada di horcan y region di Caribe y e miedo pa instabilidad politico, ta crea oportunidadnan pa Aruba.
Awe nos mester pone oportunidadnan actual y nobo enfrente nos reto pa mantene nos destinacion multilingual, cariñoso, alegre, trankil, respetuoso cu su propio caracter y espacio pa hende gosa di reposo.
Vacacion ta keda un escape pa hende, cu kier hari y gosa leu for di tur problema cu e ta laga na cas. Un turista kier e pais diferente di tur otro cu semper Aruba tabata y ta.
Laga nos uni den e siman di Dia Internacional di Turismo pa sigura futuro di nos paraiso unico na mundo!


text:
ORANJESTAD (AAN): E informe relaciona cu e hecho cu Inspectie JenV di Hulanda kier mira kico Aruba ta haciendo pa mehora Prison di KIA, a crea hopi reaccion.
Hecho ta cu e cuerpo di Inspeccion aki di Ministerio di Husticia na Hulanda ta spera cu lo tin coreccion rapido y necesario na Prison di KIA.
Esaki a hala atencion debi di den pasado a yega di menciona cu Aruba tin su propio Seguridad Nacional cu por delinea seguridad den KIA. No ta conoci si e departamento aki a worde solicita pa nan duna un man riba tereno di seguridad.
Pa dirigi den e caso aki KIA no ta facil. E keyword di loke Prison di KIA mester di dje, ta “personal atento”, y tambe sa con ta anda cu e presonan.
Tanto homber y muher cu ta sinta castigo ta intencion pa tur por rehabilita. Algun luna atras prison na Suriname a cuminza cu curso di Computer den prison, y pesey un cantidad di computer a worde cumpra pa duna les y el a cay den bon tera cerca e presonan.
Tin detenidonan tambe no ta facil pa atende nan debi nan comportacion ta laga di desea pero pesey tambe tin trahadornan social pa atende e tipo di personalidad ey.
Pero tin biaha bo ta puntra con por tin cuidador di preso por a faya cu preso a logra pone man riba boshi yabi cu ta contene yabi pa habri tur porta di cel. Apesar cu a logra confisca e boshi yabi aki bek a base di investigacion interno. Gobierno tambe tin culpa pa ta tarda y causa frustration cerca di esnan debi nan ta warda asina hopi pa worde promove.
Mantencion a pone tambe cu KIA a bay atras, mientras tin preso cu por traha, yuda pa drecha locual a bay atras debi na mantencion. Tin un “pot di placa” pa paga preso ora nan haci trabao den e cuater murayanan, pues ban haci uso di dje duna nan trabao pa haci. Apesar lo no tarda mucho cu drenta di algun siman lo por ta asina cu lo bay anuncia pa ponemento di prome piedra di e prison cu lo worde construi.
Placa tambe ta hunga un rol importante y ta trece desunion den e personal. E cuenta cu no tin placa pa problema di gobierno. Por spera problema den e cuater murayanan. En corto presonan ta peso grandi pa e personal y no ta exclui cu por spera accion y locual ta e director e no por funciona debido debi nan presion y tension.


text:
Lider di AVP Mike Eman:
ORANJESTAD (AAN): Lider di AVP, Mike Eman a dirigi su mes den un discurso nacional na pueblo cu ta pasando den momentonan duro. Partido AVP a indica den un comunicado di prensa diadomingo anochi cu esaki tabata un siman di masha discordia social y problema laboral ta tras di lomba unda di tur banda tabatin manifestacion di gruponan den nos comunidad vociferando nan malcontento y desapunto den maneho di actual gobierno.
Eman, kende a wordo acerca pa hende di tur color politico a duna oido na nan peticion y a tene un discurso den cual e ta convivi cu comunidad den e turbulencia actual.
Eman a cuminsa su discurso bisando cu den cada momento dificil den nos historia nos a haya contesta y un direccion nobo den contempla cu un curason habri con nos a yega aki y cu cua boluntad, forza y energia nos lo supera.
“Den cada momento di desapunto, inkietud, incertidumbre y sentimiento di abandono tin e oportunidad di e buskeda di contesta y di refleccion profundo. Tin momento cu den tur humildez, cu rudia na tera y cara na shelo, nos ta puntra nos mes kico den asina corto tempo a ranca for di nos curason e alegria di nos cuna venera. Pa e contestanan ta profundo nos amor prohimo y nos pasion patriotico mester carga nos riba nos passion partidario, pasobra reduci e situacion actual na un debate politico lo no hiba nos na e conclusion cu ta mas profundo cu un color politico, pasobra e causa no tin color, pero e tin di haber cu hende”.
Eman a bisa cu e instituto gobierno no tin un consenshi di su mes. E no tin un curazon di su mes. E no tin capacidad moral y intelectual di su mes. Ta hende ta trece of no trece nan na e lugar importante aki cu ta dirigi nos bida y nos destino.
“Esey kiermen cu awenochi mi ta haci boso un peticion dificil, pasobra mi ta consciente cu mi mes ta un lider politico, cu un color politico profundo den mi bida, pero mi ta kere cu e momento cu nos ta bibando mester di nos sin prehuicio partidario, pero cu un alma habri los di nos color politico. Pasobra e contesta cu nos ta busca, no mester unicamente carga nos for di e situacion actual, pero mas importante mester bira e cuadra di referencia na cual nos lo midi tur cos den futuro pa evita ripiticion. Nos refleccion mester duna nos normanan duradero, skirbi den nos alma, cu lo pasa di un generacion pa otro, mescos cu e escrituranan riba e tablanan di Moises.”
Eman ta bisa cu no ta normal cu un pais den pleno crecemento economico di 2.3%, den apenas un aña ta cay den recession sin cu tabatin un evento den su sectornan economico of factornan externo, pero unicamente un cambio di gobernacion den e pais. No ta normal pa bay den un aña di crecemento fuerte pa un recession penoso. E no ta normal cu un pais cu tabata conoce un inflacion di bou di 1%, den apenas un aña ta experencia un inflacion grave y penoso cu ta empobreciendo nos pueblo, sin cu tabatin un inflacion den exterior of factornan monetario, pero unicamente un cambio di gobernacion. No ta normal pa bay di practicamente cero inflacion pa casi 10% di aumento doloroso di costo di bida den dos aña.
E no ta normal den historia di nos Pais, berde of geel, cu personanan a bay eleccion y bisa pueblo cu nan lo haci of no lo haci y no simplemente keda sin haci, pero haci net lo contrario.
E no ta normal cu nos tin hendenan cu nos pueblo den e forma mas enfatico cu por na 2009 a bisa cu Aruba nunca mas kier mira hendenan sinta den gobierno cu ta haci nada otro cu privilegia nan amigo y familiarnan a costo di bienestar di henter un pais, awe ta haci net esey atrobe.
Den e falta di compromiso y cumplimento cu electorado y orientacion completo riba mantencion di poder e debilidad di gobernacion ta bira ainda mas vulnerabel frente interesnan aheno di partidonan menor.
E no ta normal cu un gobierno ta bisa pueblo cu e ta bai baha deficit y debe y ta aumenta su gastonan cu 100 miyon extra den un aña !
CAFT a constata:
“Inmiddels is duidelijk dat het tekort in de Begroting (BW) hoger uitkomt dan de realisatie van 2017, en dat de totale kosten in de Begroting (BW) ten opzichte van de realisatie 2017 met AWG 97,8 miljoen zijn gestegen”.
E momento aki cu mas nos ta sinti e dolor, cu mas nos ta sinti nos mes defrauda ta e momento pa tuma un decision grandi, no di wak berde of geel, pero wak e hende riba e lista, purba sinti su curason, purba mira den su alma.
No laga e bandera cu e ta carga ciega bo, pasobra na final ta locual ta biba of no biba den su curason ta bay determina con bo famia, bo bario, bo scol, bo empresa, bo instituto, bo gremio, bo sector, bo fundacion, bo origen y bo mes ta wordo trata.


text:
RESULTADO DI ELEKSHON 2003 TA UN MANDATO KLA DI PUEBLO PA cheap jerseys UN Pa kuminsá mi kier felisitá tur partido ku a partisipá na e elekshon di konseho Insular 2003 I un dòbel pabien pa partido frente ku a gana e elekshon sin laga ningun duda atras ku nan 8 asiento.
Kontrali na otro opinionnan riba resultado di elekshon, mi ta Sali for di e punto di bista ku e pueblo ta balorá kada partido I nan ta duna nan sosten na e partido segun nan konsenshi, I tur hende mester respetá esei, I no tin kuenta ku e partido aki ta sosial, laboral, Peptike òf wholesale nfl jerseys kapitalista, òf revolushonario.
Ku otro palabra pueblo ta pone e partidonan den e sekuensha di preferensha.
Den e kaso di elekshon 2003 e preferensha ta: Frente 8, Par 5, PLKP 3, PNP 2, MAN 2, I UN PASO PATRAS 1.
Ku e informashon ariba mi ta di opinion ku Partidonan mester kuminsá duna ehemplo I kumpli ku e deseo di pueblo manera pueblo kier pasobra ta pueblo ta disidí, I no mester ta siña ku despues ku pueblo a kaba di vota Partidonan ta bai buska I saka tur mal wholesale jerseys kontentu I sin sabores entre nan pa hustifiká pa traha ku otro partido ku no ta den e sekuensia ku pueblo a vota pe. Un bon ehemplo ta un Paso Patras , e la haña 1 asiento I e ta bisa dirèkt esaki ta mensahe di e pueblo I nan ta bai den oposishon I apoyá e koalishon.
Otro punto ku Lidernan di partido mester komprondé ku nan ta representá pueblo I no nan mes òf e partido, pasobra ta pueblo ta disidí ku nan ta keda òf bai drumi pa semper . Ta p’esei mi ta yega na e punto ku no por tin punto mas importante ku e pueblo entre Partido Frente I Par pa forma un gobièrnu, pasobra preferensia cheap jerseys di e pueblo ta pa Frente I Par forma e gobièrnu.
Sin saboresnan nan di Frente pa ku Par I vis a versa no por ta riba interes di e pueblo , ku ta pasando den un cheap mlb jerseys krísis nunka bisto, I ku tur kosnan ta punta di Jerseys bira mas malu tur dia. Loke ta pasando awor aki, gruponan di interes, ta dirigí e formashon den un direkshon ku no ta deseo di e pueblo ku tur su konsekuensianan ku no ta na fabor di nos pueblo.
Pa e situashon ku nos pueblo ta den awor aki I loke nan ta pendiente I pa un balanse den nos komunidat mi ta di opinion ku e mehor opshon ta un koalishon di r dos partido no tres FRENTE I PAR ku ta bon pa 13 asiento.


text:
Kralendijk – Resientemente a pone e teksto kompleto di e Ordenansa Di Tráfiko Riba Kaminda riba wèpsait di Entidat Públiko Boneiru.
Esaki a sosodé despues ku a sali na kla ku e vershon ku Entidat Públiko Boneiru tabatin riba su wèpsait no tabata kompleto. Entidat Públiko Boneiru ta deklará enfátikamente ku, kontrali na informenan den medionan di komunikashon, no ta intenshonalmente a laga sierto artíkulonan keda for di e ordenansa.
Investigashon interno a mustra ku despues ku a proklamá e ordenansa dia 21 di febrüari 2019, Grefi di Konseho Insular a manda un ehemplar rònt ku nan a skèn ku no tabata kompleto. Aparentemente na momentu di skèn aksidentalmente a salta algun página. Por lo tantu a pone e vershon ei riba wèpsait di Entidat Públiko Boneiru tambe. Sinembargo por a haña e vershon kompleto di e ordenansa riba wèpsait di Konseho Insular i riba wèpsait di Lei Di Tráfiko Riba Kaminda (www.verkeerswetbonaire.org).
Un biaha mas ta informá ku Kolegio Ehekutivo, ku bista riba e moshon di Konseho Insular di 26 di febrüari di e aña aki, a sigui traha riba deseo di Konseho Insular pa entre otro baha e porsentahe di lus ku por pasa dor di glas di outo. Un petishon pa adaptashon di e ordenansa di tráfiko riba kaminda ku a keda aprobá dia 21 di febrüari di e aña aki, netamente e siman aki lo bai Konseho Insular. E petishon ta kontené entre otro un aprobashon di 55% di lus ku por pasa dor di wenshil i e glasnan na banda dilanti di e vehíkulo di motor.
Kolegio Ehekutivo ta spera ku Konseho Insular ta bai di akuerdo ku e proposishon aki di manera ku suidadanonan di Boneiru por tene kuenta ku e parti aki di e ordenansa.
Entretantu ta trahando seriamente riba implementashon di diferente aspekto di e ordenansa di tráfiko riba kaminda. Kolegio Ehekutivo ta pidi atenshon di tur suidadano di Boneiru pa tene kuenta ku e siguiente reglanan. 1. Ta prohibí pa tene un telefon selular òf un tèblet den man ora bo ta kore outo. 2. Ta prohibí pa kore outo bou di influensia di alkohòl. 3. Koredónan di skuter, motosaikel i ‘quad’ mester bisti un hèlmu. 4. Tur mucha bou di 4 aña mester sinta den un stul spesial den outo. 5. Shofùr i pasaheronan mester mara nan faha di siguridat den outo.
Siguridat den tráfiko mester ta un punto di atenshon importante pa kada suidadano ku ta partisipá na nos tráfiko.


text:
2011
2011 ta un aña komun ku a kuminsa riba un djasabra riba e kalender Gregoriano. E ta a aña aktual anto e di 11 aña den e siglo 21.
A sosode[editá | editá fuente]
Yanüari
- 9 di Yanüari - Sudan Sur ta tene un referendum pa bira independiente.
- 14 Yanüari - Protestanan na Tunisia ta kousa ku presidente Ben Ali ta baha.
- 26 Yanüari - A kuminsa e Guera Civil Syrio.
Febrüari
- 11 di Febrüari - Presidente di Egypto Hosni Mubarak ta resigna despues di protestanan den su pais. Kontrol di Egypto ta keda na e militarnan te ora tene un elekshon nobo.
Mart
- 11 di Mart - Un terremoto di 9.1 riba eskalo richter ta dal Japon, e terremoto i tsunami ku e la kousa ta mata aproksimadamente 15.000 hende.
- 17 di Mart - Nashonan Uni ta vota pa krea un zona liber di buelo ariba di Libia
- 19 di Mart - Intervenshon militar ta kuminsa na Libia, Avionan di guera franses ta hasi buelo riba e pais.
Aprel
- 19 di Aprel - 2 bíon hende ront mundu ta wak e boda di Principe William, Duke di Cambridge anto Catherine Middleton na Westminster Abbey na London
Mei
- 1 di Mei - Presidente di merka Barrack Obama ta anunsia morto di Osama bin Laden, e fundadó i lider di Al-Quaeda.
Yüni
Yüli
- 9 di Yüli - Sur Sudan ta bira independiente.
- 21 di Yüli - E shuttel di espacio Atlantis ta baha bek na tera despues di a kumli su delaster buelo.
- 22 di Yüli - Por lo menos 76 hende ta muri na e atakenan terrorista na Norwega despues di e bombardamentu na Regjeringskvartalet na Oslo i e tiramentu den e kampamentu na e isla di Utøya.
Ougùstùs
Sèptèmber
Oktober
Novèmber
Desèmber
A nase[editá | editá fuente]
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Oktober
Novèmber
Desèmber
A Fayese[editá | editá fuente]
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Oktober
Novèmber
Desèmber


text:
Kralendijk – Resientemente 9 empleado di Direktorado di Komunidat i Kuido (Entidat Públiko Boneiru), e unidat di RCN Asuntunan Sosial i Empleo (SZW), Forma i Mental Health Caribbean a terminá e entrenamentu di ‘servisio na doño di trabou’ eksitosamente. E entrenamentu a keda organisá den kuadro di ‘twinning’ entre Hulanda Karibense i e munisipio di Leiden pa reinforsá mediashon pa merkado laboral riba nos islanan. E partisipantenan di e 4 diferente organisashonnan na Boneiru tur ta okupando nan mes ku mediashon laboral. Nan a haña ku tabata hopi edukativo pa partisipá konhuntamente na e entrenamentu aki, haña tep i puntonan di referensia práktiko i spesialmente tambe pa hasi palabrashonnan tokante kon konhuntamente por mehorá servisio na doñonan di trabou na Boneiru. Entrenadó Dorien Versteeg: ‘Esta un grupo di partisipante motivá i enbolbí i kuantu kos bon ta sosodé kaba. Doñonan di trabou ta di balor inpagabel pa mediashon laboral i ta hopi bunita ku esei ta haña atenshon akinan tambe’. Durante e entrenamentu entre otro e partisipantenan a siña kon pa forma struktura den kombersashon ku doñonan di trabou i kon pa informá i konsehá doñonan di trabou na un manera uniforme for di e diferente organisashonnan. Di e manera aki nan por ehersé nan trabou riba tereno di mediashon di merkado laboral mas mihó. Ingrid Sealy, hefe di departamentu di Sosten Sosial i Labor: ‘Aña pasá mi tabata na Leiden pa e programa di interkambio i ayanan mi a sera konosí ku e Tim di Doño di Trabou. Mi a keda impreshoná pa e manera kon nan ta atendé ku esei ayanan i mi tabatin gana di esei pa Boneiru tambe. Ku e entrenamentu aki, ku den un bunita koperashon nos a adaptá lokalmente, nos a pone un base ku kua nos por sigui mas aleu den e Plenchi di Trabou tambe ku nos ta bai kuminsá nobo kuné’. Na klousura di e entrenamentu diputado Den Heyer a hasi entrega di sertifikado i un biaha mas a pone énfasis riba importansia di un bon relashon ku doñonan di trabou pa asina yega na mediashon laboral eksitoso.
TRAINING ‘WERKGEVERSDIENSTVERLENING’ SUCCESVOL AFGEROND
Kralendijk – Onlangs hebben 9 medewerkers van de Directie Samenleving en Zorg (OLB), de RCN-unit Sociale Zaken en Werkgelegenheid (SZW), Forma en Mental Health Caribean, de training ‘werkgeversdienstverlening’ succesvol afgerond. De training is georganiseerd in het kader van de twinning tussen Caribisch Nederland en de Gemeente Leiden om de arbeidsmarktbemiddeling op de eilanden te versterken. De deelnemers van de 4 verschillende organisaties op Bonaire zijn allemaal bezig met arbeidsbemiddeling. Zij vonden het heel leerzaam om gezamenlijk mee te doen aan deze training, praktische tips en handvatten te krijgen en vooral ook afspraken te maken hoe je samen de dienstverlening aan de werkgevers op Bonaire kan verbeteren. Trainer Dorien Versteeg: ‘Wat een gemotiveerde en betrokken groep deelnemers en wat gebeuren er al veel goeie dingen. Werkgevers zijn van onschatbare waarde voor arbeidsbemiddeling en het is heel mooi dat dat hier ook de aandacht krijgt’. In de training hebben de deelnemers onder andere geleerd hoe structuur op te bouwen in gesprekken met werkgevers en hoe werkgevers uniform te informeren en adviseren vanuit de verschillende organisaties. Hierdoor kunnen zij hun werk op het vlak van arbeidsmarktbemiddeling beter uitvoeren. Ingrid Sealy, afdelingshoofd MOA: ‘Ik was vorig jaar voor het uitwisselingsprogramma in Leiden en heb daar kennis gemaakt met het Werkgeversteam. Ik was onder de indruk hoe ze dat daar aanpakken en wilde dat graag ook voor Bonaire. Met deze training, die in een mooie samenwerking lokaal is aangepast, is een basis gelegd waarmee wij ook in het nieuw op te zetten Plenchi di Trabou verder kunnen’. Gedeputeerde Den Heyer heeft bij de afsluiting van de training de certificaten overhandigd en nogmaals het belang van een goede band met de werkgevers benadrukt om zo te komen tot succesvolle arbeidsbemiddeling.


text:
Recherche Samenwerkingsteam
Tarea principal di Recherche Samenwerkingsteam ta: combati crimen organisa y criminalnan cu ta crusa frontera den e parti Caribeño di Reino.
E ekipo ta atende tambe peticion pa yudansa huridico y ta sostene e departamentonan di recherche di cuerponan policial di Aruba, Corsou, Sint Maarten y di e islanan BES. E ekipo tin oficina na Aruba, Corsou y Sint Maarten y ta cay bou di autoridad di e Ministerio Publico local. E ekipo ta consisti di mas o menos 100 agente policial.


text:
No opstante tur akshon di limpiesa di diferente organisashon nan i tambe nos di Fundashon Gerrit Schotte i MFK, ku a rekohé 1.5 mion kilo di sushi na 2016, nos no ta logrando e meta Kòrsou awe ta konta ku mas di 70 landfill klandestino rònt Kòrsou, a keda demostrá ku si no bin un […]
Gobièrnu no ta duna atenshon na nos kareteranan, plenchi i parkenan, aseranan kaminda peatonnan tin ku kana ta shushi i peatonnan mester hasi uzo di kaminda públiko ora nan ta trafiká na pia Pa hopi tempu kaba no tin e atenshon pa kareteranan manera debe ser. Nos kareteranan ta den mal estado i no papia […]
E akshon di limpiesa ku Fundashon Gerrit Schotte, MFK, boluntarionan, doñonan di dòmtrùk i lodernan bou di nòmber “I Love Curacao Clean”a inisiá dia 4 di mart último a yega na e sifra rekòr di 1.4 mion kilo di sushi depositá na landfill Mal Pais. Manera informá for di inisio di e proyekto aki, e […]
E akshon di limpiesa ku Fundashon Gerrit Schotte, MFK, “I Love Curacao Clean” i boluntarionan a inisiá dia 4 di mart último ta kontinuá. Despues ku siman pasa e grupo menshoná a tene akshon di limpiesa na Soto, Kura Piedra i Stenen Koral (e kaminda ku ta kondusí na Sitek) i a laga esakinan limpi, […]
541,110 kilo di sushi a wòrdu depositá na lèntfel E akshon di limpiesa ku Fundashon Gerrit Schotte i boluntarionan i kontratistanan, “I Love Curacao Clean” a inisiá dia 4 di mart último a surpasá e meta i awe ya ta na 541,110 kilo di sushi rekohé. E kalkulashon inisial tabata ku di e 16 barionan […]
MFK lo sòru pa den futuro 175,000 mil ton di sushi na Kòrsou produsí entre 10-15 Megawatt di koriente pagabel, danki na un maneho di sushi den konkordansha ku e maneho energétiko introdusí na 16 di febrüari 2011 Akshon di limpiesa inisiá pa Fundashon Gerrit Schotte i Movementu Futuro Kòrsou den kuadro di e proyekto […]
For di awe mainta djabièrnè 4 di Mart, Fundashon Gerrit Schotte i MFK huntu ku boluntarionan a kuminsá implementá un plan di limpiesa humilde, kaminda apénas 16 bario di e 270 barionan lo bai wòrdu limpia. Tin sitionan kaminda tin shushi visibel i artefaktonan benta rònt den e bario i otro barionan kaminda a krea […]


text:
WILLEMSTAD - Awe marduga Centro di Rescate i Coordinacion (RCC) a detecta un contacto sospechoso na parti zuid di Corsou. Mesora RCC a dirigi e cutter Jaguar di Wardacosta pa bai na e boto. Jaguar a lansa su Rhib na yegada pa e team di Wardacosta por a bai haci control riba e boto. E tripulantenan a cuminsa tira diferente pakete den laman ora nan a mira Wardacosta yega.
Tur e 4 hende hombernan di nacionalidad Venezolano a ser detene. E personanan y e 12 paketenan, cu un contenido di mas cu 200 kilo di marihuana, a ser entrega na polis pa mas investigacion.
WILLEMSTAD – E trahadonan di refineria ISLA na Corsou ta den accion desde diamars. Tanten cu gobierno no cumpli cu 2 exigencia, e trahadonan no ta reanuda trabou. Mientrastanto tin e reunionnan andando entre Refineria di Korsou, ISLA y otro instancia aworaki, pa wak kico ta sali afo. Entre e exigencianan, ta pa kita e beslag riba ‘tercera parti’ y pa evita cu un tipo di beslag asina den futuro tuma lugar atrobe. Esaki pasobra e ta pone e pagamento di salario di e trahadonan di ISLA den peliger.
WILLEMSTAD – Den un declaracion ayera anochi laat, Refineria di Kòrsou (RdK) a duna di conoce cu nan a tuma nota di e carta habri cu Refineria Isla a publica encuanto beslag cu RdK lo a pone riba crudo, producto refina, mobilario y inventario. RdK ta desmenti categoricamente di e pone un tipo di un beslag asin’aki.
WILLEMSTAD - E trahadonan di Refineria Isla ayera nochi den careda di 10 or a basha bay entrada di Isla Post 7 y a blokia esaki. Niun hende por drenta of sali. Despues nan a bay na cas di director di Refineria di Corsou, Chonky de Lannoy, y a blokea e caya pa oranan largo, pendiente un prueba di e veredicto di corte cu ta indica cu e beslag ta solamente riba e fondonan di Aqualectra destina pa pago na Refineria Isla.
WILLEMSTAD – Hustamente riba e fecha cu a cumpli un aña di e robo miyonario na warda di Recherche na Garipitoweg, e autoridadnan a realisa e prome dos detencionnan. Conforme e informacionnan veridico, pero no oficial, e aresto ta di un ex agente policial cu djis despues di e robo di 600 kilo di coca for di Warda di Recherche na Garipitoweg a tuma su retiro y a bay traha pa un compania di utilidad.
WILLEMSTAD - Relaciona cu e atraco cu morto, cu a tuma luga den marduga di 26 di september ultimo den Kanga, caminda e señora Agnes Maria Damoen di 81 aña di edad a perde su bida, Polis hunto cu Ministerio Publico ta realisando investigacion den e caso aki.Ta trata di e caso di atraco, unda cu den e oranan trempan di mainta riba e dia encuestion, un yiu lo mester a yega cas di su mama y a tuma nota cu e mama tabata benta abou den cas cu sanger na nanishi y no tabata duna señal di bida.
WILLEMSTAD – Durante e control annual di entrada y deposito di placa di griffie, e directive di Hof (Corte) a nota iregularidadnan. E asina yama Griffie rechten ta e gastonan cu esnan cu ta cuminsa un caso, mester paga na corte pa cuminsa un proceso legal. A base di e iregularidadnan constata, a inicia un investigacion. Den cuadro di esaki a manda un trahado di Hof cas. No tin detayes manera cuanto placa a disparse y e investigacion ta andando ainda y corte lo no duna mas informacion riba e caso aki. Asina corte a informa den un comunicado.


text:
Studiantenan a haya charla riba entreprenuership
Den Haag – Recientemente un grupo di studiante di Aruba na Hulanda a atende un anochi riba entreprenuership na Utrecht.
E anochi inspirativo y informativo aki tabata un initiativa di Minister Plenipotenciario Juan David Yrausquin pa stimula studiantenan pa pensa den e direccion di lanta nan mesun negoshi despues di nan estudio. Esaki tambe tabata e mensahe cla cu e mandatario a bisa durante di su discurso.
“Ta hopi comun pa pensa riba un trabao despues cu boso caba boso estudio. Pero un opcion real tambe ta pa mira si boso por haci uso di boso talento pa cuminsa cu un negoshi. Aruba por ta chikito, pero tin hopi potencial pa entrepreneurs. Y esaki ta nos meta awe nochi pa duna boso guia den esaki. Mi ta spera e informacion awe nochi pone boso pensa den e alternativa pa ta doño enbes di trahador,” asina Minister Yrausquin a bisa.
Banda di Minister Yrausquin e programa a conta cu oradornan cu expertisio riba e tereno di entrepreneurship. Hein Roelfsema cu ta Director di Centre for Entrepreneurs Utrecht a tene un workshop hopi interactivo na unda e studiantenan mester a bin cu pensamentonan riba loke ta e rekesitonan pa habri un negoshi.
Den su workshop Roelfsema cuminsa na bisa cu bo mester constata un problema, pa despues bo haci un analisis di un persona cu ta enfrenta e problema aki. Siguientemente bo mester busca cifra pa sa cuanto personan mas ta enfrenta e mesun problema aki y asina bo por haci un calculacion di kico bo entrada por bira na momento cu bo cuminsa cu bo un negoshi pa enfrenta e problema aki. Por a nota cu durante di e workshop, hopi studiante a bin cu ideanan y plannan hopi bon y concreto cu sigur tin potencia pa futuro.
Na final di e programa Hans Biesheuvel di ONL a tene un charla riba entrepreneurship. Akinan sr. Biesheuvel no solamente a duna informacion y hopi tips pa esnan cu ta pensa pa cuminsa cu nan mesun negoshi, pero a ilustra esaki tambe for di su mes un experencia. Ela cuminsa na un edad hoben den e negoshi di su tata, pa despues e cuminsa pa su mes y asina bira un comerciante exitoso na Hulanda.
Sr. Biesheuvel ta hopi conoci cu economia di Aruba y a menciona algun aspectonan positivo manera e operacion di TNO for di Aruba pa e region di Caribe. Tambe ela aplaudi cu e instituto Qredits a habri un filial na Aruba pa brinda micro financiamento na Arubianonan cu kier habri un negoshi of cu ya caba tin un negoshi. Segun sr. Biesheuvel Qredits ta un fundacion cu no ta tras di ganashi, pero tei unicamente pa yuda negoshinan chikito cu financiamento y asistencia pa run nan negoshi.
Hopi di e studiantenan a expresa na final di e anochi nan satisfaccion cu un anochi asina a keda organisa, unda nan por a haya informacion for di expertonan na Hulanda cu sigur lo yudanan pensa den e direccion pa un dia nan lanta nan mesun negoshi.
Info | Contact
Pa mas informacion por busca den e alfabet menu riba homepage: [Studia na Hulanda] of por tuma contacto cu: [Kabinet van de Gevolmachtigde Minister van Aruba – Arubahuis]Scroll To Top


text:
(ADVERTORIAL)
WILLEMSTAD – Diamars 18 di Juni, C3 (Critical Communication Caribbean) a keda selecciona como ganado di International Critical Communications Award 2019 den e categoria "‘Outstanding Example of After-Sales Support’". C3 a ricibi e prestigioso premio pa su trabou importante durante y despues di e horcan Irma y Maria cu a pasa riba e isla di St. Maarten, pa cual tambe el a wordo nomina den e categoria ‘Best Use of Mission-Critical Communications During a Major Event’. Bert Schreuders, director di C3, a ricibi e premio durante e ceremonia na Kuala Lumpur, Malasia. Señor Schreuders ta dedica e premio na e team di C3 St. Maarten, y ta afirma cu "ricibi e reconocemento internacional pa e logro aki ta un gran honor. Tambe mi kier reconoce Rohill, e proveedo di nos red robusto Tetra pa haci esaki posibel".
Dicon C3 a ricibi e premio aki?
Dia 6 di Sepetmber 2017, e islanan St. Maarten, St. Eustatius y Saba a wordo destrosa pa Irma, un horcan di categoria 5 cu biento di 182 mph. Dos siman despues, e islanan a bolbe wordo sorpresa pa un di dos horcan di categoria 5, cu carga e nomber Maria.
E comunicacion esencial na e isla a wordo interumpi pa motibo cu no tabata tin coriente, generator cu no facilmente por a yena y bateria di reserva cu a baha. E destruccion y chaos a shock henter e comunidad, loke a haci dificil pa autoridadnan mantene e seguridad y orden publico. Tres ora despues di Irma (asina cu gobierno a duna autorisacion), C3 a tuma medidanan, y despues di hopi trabou, a bolbe activa -cu exito- e servicionan di emergencia pa por a comunica sin interupcion. Esaki a yuda e unidadnan pa coordina e accionan, enfrenta e situacionnan urgente, mantene ley y orden publico den situacion di trauma, vandalismo y asta rescata bidanan. Segun e huradonan, “C3 a demostra di tin e habilidad y conocemento critico pa deal cu calamidadnan grandi manera horcannan di categoria 5".
Tocante International Critical Communications Awards 2019
Organisa door di MA Exhibitions, den asociacion cu The Critical Communications Association (TCCA), e ICCA ta considera como e reconocemento mas priviligia den e sector di comunicacion critico. Celebrando innovacion, excelencia y aplicacion di comunicaion critiko, International Critical Communications Awards ta duna reconocemento na producto, organisacion y individuonan cu a pusha y surpasa e limite di capacidad technologico.
Tocante C3
C3 (den pasado conoci como Zenitel) ta activo den comunicacion critico pa 80 aña caba. For di 2005, e ta facilita e red di TETRA (Terrestial Trunked Radio) pa cuerpo policial, bombero, ambulance, refineria, prizon, aeropuerto, haf y otro organisacion nan cu mester por comunica den cualkier circumstancia, na momento cu e red normal di telefon cai afo. C3 tin establecimento na Korsou, Aruba y St. Maarten y ta representante di e marcanan mundial manera Motorola, Sepura, Hytera, Iridium. Na C3 tur cos ta draai rond di innovacion, renobacion y mehoracion. Tambe ta uza e ultimo technologia nan. E resultado ta un comunicacion confiabel, tur caminda y den cualkier situacion. Mas informacion tocante e organisacion por bishita www.c3.cw
WILLEMSTAD – E trahadonan di refineria ISLA na Corsou ta den accion desde diamars. Tanten cu gobierno no cumpli cu 2 exigencia, e trahadonan no ta reanuda trabou. Mientrastanto tin e reunionnan andando entre Refineria di Korsou, ISLA y otro instancia aworaki, pa wak kico ta sali afo. Entre e exigencianan, ta pa kita e beslag riba ‘tercera parti’ y pa evita cu un tipo di beslag asina den futuro tuma lugar atrobe. Esaki pasobra e ta pone e pagamento di salario di e trahadonan di ISLA den peliger.
WILLEMSTAD – Den un declaracion ayera anochi laat, Refineria di Kòrsou (RdK) a duna di conoce cu nan a tuma nota di e carta habri cu Refineria Isla a publica encuanto beslag cu RdK lo a pone riba crudo, producto refina, mobilario y inventario. RdK ta desmenti categoricamente di e pone un tipo di un beslag asin’aki.
WILLEMSTAD - E trahadonan di Refineria Isla ayera nochi den careda di 10 or a basha bay entrada di Isla Post 7 y a blokia esaki. Niun hende por drenta of sali. Despues nan a bay na cas di director di Refineria di Corsou, Chonky de Lannoy, y a blokea e caya pa oranan largo, pendiente un prueba di e veredicto di corte cu ta indica cu e beslag ta solamente riba e fondonan di Aqualectra destina pa pago na Refineria Isla.
WILLEMSTAD – Hustamente riba e fecha cu a cumpli un aña di e robo miyonario na warda di Recherche na Garipitoweg, e autoridadnan a realisa e prome dos detencionnan. Conforme e informacionnan veridico, pero no oficial, e aresto ta di un ex agente policial cu djis despues di e robo di 600 kilo di coca for di Warda di Recherche na Garipitoweg a tuma su retiro y a bay traha pa un compania di utilidad.
WILLEMSTAD - Relaciona cu e atraco cu morto, cu a tuma luga den marduga di 26 di september ultimo den Kanga, caminda e señora Agnes Maria Damoen di 81 aña di edad a perde su bida, Polis hunto cu Ministerio Publico ta realisando investigacion den e caso aki.Ta trata di e caso di atraco, unda cu den e oranan trempan di mainta riba e dia encuestion, un yiu lo mester a yega cas di su mama y a tuma nota cu e mama tabata benta abou den cas cu sanger na nanishi y no tabata duna señal di bida.
WILLEMSTAD – Durante e control annual di entrada y deposito di placa di griffie, e directive di Hof (Corte) a nota iregularidadnan. E asina yama Griffie rechten ta e gastonan cu esnan cu ta cuminsa un caso, mester paga na corte pa cuminsa un proceso legal. A base di e iregularidadnan constata, a inicia un investigacion. Den cuadro di esaki a manda un trahado di Hof cas. No tin detayes manera cuanto placa a disparse y e investigacion ta andando ainda y corte lo no duna mas informacion riba e caso aki. Asina corte a informa den un comunicado.


text:
Parlamentario Endy Croes (MEP):
ORANJESTAD (AAN): Parlamentario Endy Croes a analisa siman cu a caba di pasa. Parlamentario Croes ta inicia na bisa cu tur pero tur conciudadano riba e pais aki tin nan pleno derecho democratico pa manifesta cualkier discontento of inkietud. Parlamentario Endy Croes ta sigui bisa cu un manifiesto por ta pa un descontento di un of mas conciudadano pero hopi biaha nos conoce tambe manifestacionnan politico.
Segun Croes, cu tur respet pa nos maestro y maestranan di school, por a tuma nota cu e manifestacion di diabierna ultimo tabata tin un tinte politico bastante berde. No obstante cu a tuma nota di diferente manifestante cu den luna di april tabata den e manifestacion di AVP cu Mike Eman dilanti cas di gobierno, awor a presenta cu e maestronan preocupa kendenan 100% no ta maestro tampoco maestra pero mas bien activistanan di AVP.
Sabor politico di manifestacion
Parlamentario Endy Croes ta splica cu esaki no ta kita si cu nan tambe tin derecho di manifesta pero sigur esaki ta duna e ocasion actual un sabor hopi politico. Alabes a tuma nota di algun otro maestro y maestranan cu ta conoci cu ta activistanan di AVP.
Ora mira Andosito Croes, ruman homber di Paul Croes kende a desgracia e baranca aki bendiendo mas di 2000 permiso of ora nos mira ruman di casa di Paul Croes, esta juffrouw Misha of ora mira prima di Mike Eman, juffrouw Luanne Eman casa di Villasmil kende a cobra 700 mil florin bou di e gobierno anterior como coordinador di Mike, of ora mira ex Parlamentario di AVP Norman Roos kende tabata 8 aña ta ronca den parlamento y casi bo no sa mes cu e tabata t’ey, tur esakinan ta duna e manifestacion un sabor meramente politico. Kisas esaki ta di lamenta pa esnan cu si tabata tin e manifestacion den nan curason pa expresa cualkier inkietud. Laga pueblo mes saca su conclusion riba esaki.
MEP ta habri pa scucha y yuda
Parlamentario Endy Croes ta continua splicando cu ora tende gritonan di e maestronan aki dirigi na Presidente di Parlamento Ady Thijsen exigiendo pa yama un reunion awor pa baha minister Lampe nos mester puntra nos mes si como educador bo nunca a compronde e proceso den Parlamento of cu tur respet bo mester por sa mihor? Boso ta compronde si cu asina Parlamento no ta funciona? Croes ta compronde cu por tin discontento pero no mester mescla color politico den boso lucha. Nos semper ta para habri pa scucha y pa yuda.
Den 2018 nos a scucha hopi maestro kendenan tabata discontento cu un posibel cambio proponi di DPS pa un Stichting y honrando e disgusto di maestronan cu a resona nan voz e tempo aya esey no a bay door. Den 2019 mi persona cu Edgard Vrolijk y Hendrik Tevreden a bishita schoolnan manera SPO Brasil momento cu tabata tin discontento y a scucha y intermedia y a yega na solucion.
Traimerdia tambe tabata tin su dificultadnan y nos a bishita nan, scucha nan y esey a wordo regla faltando algun toke final. Muchanan special cu tabata bay MDC awor ta bayendo Dornasol y recientemente MDC a wordo aloca bou di Promer Minister. Ta mas cu logico y alabes husto cu Promer Minister Evelyn Wever Croes mester di tempo pa por organisa esaki. Alabes Lampe como Minister mester por tin espacio pa hiba su vision.
Situacion financiero dificil
Gobierno aki a ricibi un Aruba den ‘coma’ financieramente manera cu Mike Eman a lag’e. Bon pa maestronan tuma tempo y lesa e protocol unda Hulanda tin ancra cu e desaster cu Mike a laga atras y siguiendo e rumbo financiero nobo y sostenibel na 2039, pues aki 20 aña lo logra baha e debe di 93% (AVP) pa 50% unda MEP a lag’e na 2009. Tristo no? Esaki ta husto? Mira boso yiunan den nan cara y puntra boso mes si ta Mike Eman mester bin bek pa caba di sink e lugar aki? Nos lo kier un gobierno di AVP bin drecha locual nan mes a destrui? Na interes so Aruba ta paga e aña aki 232 miyon florin di cual nos a paga 118 miyon caba den e promer mitar aña. E fantasia di proyectonan PPP cu AVP a firma sin calcula of presupuesta con pa paga nan, e aña aki nos gobierno mester cuminsa paga 80.9 miyon pa 20 aña largo. Gastonan di personal di gobierno den 2018 tabata 485 miyon y di acuerdo cu e protocol e no por surpasa 479 miyon den 2019 y pues a baha esaki cu 6 miyon e aña aki. Asina tin masha masha hopi ehempel mas pa splica e situacion dificil.
Amor ta bin di dos banda
Parlamentario Croes tin masha hopi aprecio pa e trabou di maestronan pero nos mester ta sincero tambe cu den 1 aña y 9 luna ningun hende na e mundo aki por resolve e desaster grandi aki cu Coalicion a encontra y p’esey ta pidi pasenshi y tempo. Dialoga ta e caminda pa cana pa nos por sali for di cualkier impase. Den bida amor ta bin di dos banda. Mescos ta resolviendo diferente inkietud cu diferente otro instancia y/of departamento lo percura pa resolve e dolor di maestronan tambe den tempo super dificil cu masha tiki espacio pa por traha. Parlamentario Endy Croes ta termina bisando cu tin bunita plannan pa 2020 y desde 2020 en adelante momento cuminsa logra esakinan Aruba lo cuminsa respira un aire fresco atrobe y hunto nos lo cuminsa sinti e prosperidad.


text:
Prome Minister mr. Evelyn Wever-Croes:
ORANJESTAD (AAN) – Prome Minister mr. Evelyn Wever-Croes, den conferencia di prensa a expresa cu e ta sinti cu informacionnan ta wordo duna di manera incorecto, y den e contexto di deficit y gastonan di personal, el a haya importante pa den e rueda aki bolbe papia riba e tema.
E referi na e protocol cu a keda firma cu Hulanda y Gabinete Wever-Croes na aña 2018 unda a yega na cierto palabracion cu ya caba a wordo haci cu gobiernonan anterior, pero cu nan no a tene nan mes na dje.
Un di e palabracionnan aki tabata e normanan nobo. Esaki ta implica cu e aña aki Gobierno por cera cu un deficit di 25 miyon florin, pero pa otro aña e lo bira un surplus di 25 miyon, y gobierno ta trahando riba esey. Asina e dignatario a señala. Gobieno no a cera e gap completamente, pero e ta bayendo den bon direccion, Prome Minister a subraya.
GASTONAN DI PERSONAL:
E mandatario a splica cu e otro palabracion tabata riba gastonan di personal. Tocante e tema aki, Gobierno di Hulanda a purba di yega na palabracion den pasado caba cu otro gobiernonan, pero no a logra esaki.
“Nos mes, den nos propio ‘Financieel Economische Memorandum’ den e relato cu nos a publica casi un aña prome cu e protocol a wordo firma, nos a identifica gastonan di personal como un problema serio pa e situacion financiero di gobierno.
“ Si nos no domina e gastonan di personal y no logra baha nan, nos no ta sali nunca for di e problema financiero di pais Aruba”, Minister Presidente mr. Evelyn Wever-Croes a subraya.
El a comenta cu ainda tin hende ta puntre di con e ta worry cu e problema financiero, pasobra tur pais tin debe.
E dignatario a señala cu gobierno tin su vision y e kier bin cu su ideanan y plannan con pa saca nos pais padilanti.
“Nos no kier ta un pais cu ta keda depende di Hulanda den tur cos cu nos ta haci. Nos no kier pa Hulanda tey constantemente bisa kico pa haci kico no haci. No! Nos kier para riba nos pia. Pesey nos a lucha pa Status Aparte”, e Premier a expresa.
E dignatario a subraya cu desde e tempo ey Aruba ta lucha pa esaki, y awor mester demostra, como pais madura, cu e por para riba su pia y cu e tin derecho enberdad y cu orguyo carga e Status Aparte, pa cual a bringa asina tanto.
Minister Presidente a subraya cu gobierno no kier pa Aruba ta un pais yen di problema financiero y cu e pueblo ta sufri. Pesey baha e gastonan di personal ta hopi importante.
MANEHO:
Prome Minister a reitera cu pa prome biaha den historia un gobierno a traha un maneho pa baha gasto, y e no ta facil.
Departamentonan di gobierno a pone hopi empeño pa controla e gastonan y un di elementonan di nan ta e tema di overtime.
El a splica cu gobierno a duna CAft e autorizacion pa haci p’e un investigacion tocante overtime. Recientemente gobierno a haya e rapport y den dje a mira e analisis cu nan a haci, cu ta practicamente igual na esun cu gobierno mes a haci. CAft a bin cu proposicionnan tocante kico pa haci pa por domina e tema di overtime, pasobra si e ta keda escala tambe ta forma parti di e gastonan di personal.
SITUACION DI AO:
Basa riba e rapport cu gobierno a ricibi di CAft, Minister di Finanzas a reuni cu SVb, cual a duna un hopi bon presentacion riba loke ta wordo yama “ausencia debi na malesa” den e aparato gubernamental, y por mira cu tin un corelacion entre overtime y AO.


text:
Willemstad - For di un investigashon ku Minister Suzy Camelia-Römer di Tráfiko, Transporte i Planifikashon Urbano a hasi na altura di rotònde di Sta. Rosa, a sali ku ta deskonosinan a mishi ku e bareranan di santu ku ta para tráfiko.
Dor di esaki e tráfiko den ora di pik di mainta, a pega formal. Despues ku Obra Públiko, Servisio di Tráfiko i Transporte i Polis a tuma medida i a drecha e barera, tráfiko a normalisá. Ayera Obra Públiko a kambia e ruta di desviashon den besindario di e rotònde na Sta. Rosa pa e kontratista por finalisá e trabou den e dos simannan ku ta sigui. E kambio den desviashon a keda publiká den medionan di komunikashon di Kòrsou. Minister Camelia-Römer ta lamentá ku hende ta perhudiká otro na un manera asina i mas ainda ku ta stroba netamente trabounan ku mester sòru pa e fluho di tráfiko ta kore mas mihó.
Obra Públiko ke kòrda hende ku ta desviá e tráfiko ku ta utilisá Kaya Tuna, via di Kaya Pita, Kaya Milon di Seru i Kaya Kasha i vice vèrsá. Ta pidi un i tur pa tene kuenta ku e kambio di situashon, prinsipalmente na krusada Kaya Pita/Kaya Milon di Seru. Ora e rotònde ta habri aki dos siman, ta kuminsá ku e trabounan na Kaya Tuna. Pa juli 2016 e proyekto ta kompletamente kla.


text:
Sera konosí ku historia di Segundo Guera Mundial na Kòrsou. Mira imágennan ku lo konta di bida diario, defensa, gobernashon i ekonomia di nos isla durante e periodo aki. Segundo Guera Mundial tabata tin impakto riba tur área di bida.
Ta hopi importante pa Kòrsou i henter mundu sa di e impakto ku Segundo Guera Mundial tabata tin akinan i di e papel krusial ku nos isla a hunga durante guera. Nos hendenan a yuda defendé pais i nos refinerianan, nos a rekoudá fondo pa Hulanda i hopi mas. Tambe pueblo a pasa den skarsedat i blèk out, verduistering.
Nos website tei pa eduká i informá tur hende di tur aspekto di e historia aki. Na 2015 Guera na Kòrsou a keda lansa durante un eksitoso eksposishon na Museo di Kòrsou ku a habri den presensia di Prensès Beatrix di Hulanda.


text:
Arubalening Portal
Minister di Enseñansa y Departamento di Enseñansa ta anuncia inovacion den Enseñansa: Arubalening Portal ta digitalisa servicio di Arubalening.
Arubalening
Gobierno di Aruba ta brinda un prestamo pa financia estudio (Arubalening) na studiante pa asina facilita nan den gastonan di estudio pa nan por logra obtene un educacion di calidad.
Na studiantenan cu kier haci un estudio na nivel di middelbaar beroepsonderwijs of hogeronderwijs na Aruba ta brinda e productonan Arubalening EPI, UA, IPA y Master. Na studiantenan cu kier haci un estudio den exterior ta brinda Arubalening Andere Landen (AL), USA/CAN, Nederland (NL) y Master.
Desde aña 2015 ta trahando na optimalisa e proceduranan pa dicho prestamo y a bin ta introduci asina diferente cambio pa locual ta trata Arubalening. Entre otro a introduci e componentenan “Startpakket” pa facilita gastonan inicial di estudio y “Termijnuitbetaling” cu ta pa facilita den e gastonan durante e trayectorio di estudio.
Mas recien, na 2016, a dedica mas atencion na henter e proceso di aplicacion. E focus tabata pa simplifica e proceso y ofrece e studiante un miho servicio cu na mes momento mester conduci tambe na mas eficiencia dentro di e seccion encarga cu e administracion.
Fondonan disponibel a traves di “Stimuleringsfonds” y maneha pa FDA a haci posibel pa cuminsa cu un proyecto pa implementa un “Student Portal” cu lo ta accesibel pa e studiante 24 ora pa dia, 7 dia pa siman.
E compania AFAS B.V. a keda encarga cu desaroyo y implementacion di e aplicacion aki.
Dia prome di februari Minister Hooyboer-Winklaar a lansa e [Arubalening Portal].
Procedura di Aplicacion
Desde dia 1 di februari 2017 studiantenan por cuminsa cu e proceso di aplicacion pa Arubalening a traves di e [Arubalening Portal].
E portal y tur informacion necesario ta accesibel via e website di Departamento di Enseñansa Aruba – ea.aw.
E prome paso cu e studiante cu ta desea di bin na remarca pa un Arubalening mester tuma ta pa registra, pues crea un [Arubalening Account].
Cu e [Arubalening Account] e studiante por log in den e [Arubalening Portal] caminda e por haci su peticion pa un prestamo pa financiamento di estudio (Arubalening) pa studia sea na Aruba of den exterior.
Info / Contact
Ta sugeri pa studiantenan acudi regularmente na nos website [ea.aw] como tambe sigui Departamento di Enseñansa via facebook na @educationaruba.
Pa mas informacion por busca [A] Arubalening Portal den e alfabet menu riba homepage of por tuma contacto cu DEA > seccion StudiafaciliteitenScroll To Top